SPM Gred 3 Bukan Penamat Masa Depan. Ini Yang Telah Aku Lalui Hingga Berjaya

1998. Ini adalah tahun penentuan. SPM adalah penentuan untuk aku lanjutkan pelajaran. Bila keluar je borang UPU kat BSN, aku beratur sekali membeli borang tu. Impian nak masuk universiti macam abang sendiri. Target aku memang UM.

Keluar result, GAGAL. SPM pangkat 3 argegat 38. Nyaris nak SAP. Pangkat 3, memang tak dapatlah nak ke UM. Aku tanamkan dulu impian nak sambung belajar dan terus cari kerja.

1999. Awal tahun sampai ke bulan 11. Sepanjang beberapa bulan itu ada juga aku kerja Shell. Merayau sana sini. Malam-malam lumba motor. Masa tu ada motor EX5. Itu paling gempak masa tu.

Masa ni juga aku tak tahu nak jadi apa. Aku ikut kawan-kawan kerja di KL dengan satu company. Company ni bekalkan barang-barang untuk MARA. Ini semua termasuk ITM, Politeknik dll berkaitan MARA. Kerja penat. Angkat katil. Angkat almari. Pasang mesin. Semua penat.

Tapi bila dapat gaji je, hilang penat. Aku nekad jugak nak belajar tinggi supaya tak kena kerja macam ni lagi.

Aku cuba mohon satu kolej di Melaka. Masa tu tengah lapang sikit, buka suratkhabar nampak iklan. Aku kena cuba jugak. Alhamdulillah rezeki aku kat situ setelah selang beberapa minggu lepas hantar permohonan tu.

Mak, ayah, abang, kakak semua hantar aku ke Melaka. Dapat masuk Institut Teknologi Seni Malaysia atau dahulunya Akademi Seni Melaka. Ambil jurusan sastera.

Selang 2 semester, aku tukar kursus drama. Aku suka berlakon. Masa tu jugaklah aku sering berlakon teater. Tempat aku belajar pula kena pindah di Kolej Yayasan Melaka. Dari situ aku faham sikit-sikit mengenai kamera dan studio. Tapi aku suka belajar audio.

Masa belajar di Melaka ni lah aku kenal macam-macam ragam. Melalui teater jugak aku menang macam-macam setiap kali pertandingan. Johan pekan teater. Johan festival teater. Pengarah terbaik. Artistik terbaik. Macam-macamlah. Buat teater sampai kena rasuk. Itu dulu.

2001. Aku habis belajar. Terus dapat tawaran daripada kolej untuk kerja di bahagian Rakan Muda. Projek pertama aku buat Unplugged Band. Terkejut aku. Ramai yang datang termasuklah dari luar.

Mereka cakap ada gig. Tapi Melaka memang terkenal masa tu dengan gig. Dan tahun tu jugak aku dapat telegram dari UM. Tapi tak ada cop. Tak ada tandatangan apa-apa dari UM. Takut jugak kena prank sebab UM tu pilihan ketiga selepas aku habis belajar kolej dan cuba memohon masuk ke universiti.

Tak apa. Nekad ke UM. Sekali betullah memang UM yang tawarkan. Masa tu semua rakan sekelas dah belajar hampir 2 bulan. Aku lewat. Tapi akhirnya aku masuk UM. Universiti yang terbaik di Malaysia.

Di sini aku banyak berkarya. Segala benda aku buat. Segala benda jugak aku pelajari. Teater. Persatuan. Aktiviti kolej.

3 tahun belajar di ITSM/KYM Melaka. 3 tahun belajar di UM. Berbekalkan SPM pangkat 3. Semua orang tak percaya. Tapi aku peduli apa. Nak seribu daya.
Tak nak seribu dalih. Aku buang rasa malu. SPM aku teruk. English F. Perdagangan F.

Pernah juga terfikir takkan mampu aku masuk U. Tapi ada bermacam kaedah untuk merealisasikannya. Ini semua kena usaha. Percaya kepada diri sendiri. Jangan biarkan diri terus jatuh.

Baca: 10 Perkara Yang Anda Patut Tahu Jika Mahu Jadi Mahasiswa Unggul Sebelum Ke Universiti

Kini 2016. Satu jarak tahun yang lama. 2005 aku habis belajar di UM. Dalam pada itu jugak aku ada buat perkara lain dari apa yang aku telah pelajari. Aku praktikal di Meteowealth Movies Production tahun 2004.

Dari filem Potret Mistik sampailah ke Bujang Senang aku bersama Prof Razak bekerja. Keluar pagi balik awal pagi. Penat kerja filem ni. Bukan senang.

Terfikir kenapa pulak tak cuba belajar bidang lain? Itulah saatnya aku cuba pelajari lebih daripada satu ilmu.

Selepas filem Bujang Senang aku rasa penat. Aku tukar kerja. Kerja kali ni rileks dan santai walau pun gaji aku tak sama macam buat kerja filem.

Aku kerja di GSC. Gaji RM4.50 sejam. Jadi Crew Leader. Dapatlah tambahan RM0.50 jadi 5 Ringgit. Sini memang terbaik sebab aku dapat kenal manusia dari setiap sudut. Rakan sekerja aku ada yang kerja part time dan full time.

Ramai juga pelajar UM buat part time sebab itu adalah GSC Mid Valley, dekat dengan UM. Kat sini paling banyak kisah yang aku akan simpan sampai mati. Kenangan yang tidak boleh dikira dengan nilai wang ringgit.

2008. Aku dapat peluang kerja kat TV3. Jabatan CSD. Aku ditugaskan untuk setup satu gudang untuk barang-barang set dan props. Kebetulan pula aku tau tentang management storage dan juga aku propaman dan juga art director. Kiranya aku ni adalah 2 in 1 lah.

Jadi aku terima saja lah kerja di TV3. Tahun tu jugak aku nak sambung belajar. Ambil master. Tapi sampai 2 sem je. Tak sambung dah sebab masa tak ada. Belajar pulak masa tu full time. Kerja pun full time. Bahaya. Aku nekad berhenti dulu.

2011 sampai sekarang aku kerja di TV Alhijrah. Dari jadi pengarah hinggalah jadi penerbit. Cerita ini aku simpan sehingga bila aku tiada lagi di TV Alhijrah.

Satu perkara penting yang aku nak pesan kepada pembaca, kena pelajari buat semua. Bukan kegagalan kita cari. Tapi usaha kita kena miliki. Baru berjaya.

SPM aku pangkat 3 bro. Tapi aku sekarang ada Diploma Seni Drama (lakonan) dan Ijazah Sarjana Muda Seni Persembahan (pengarahan) dengan Kepujian. Dan nyaris-nyaris aku ada MA.

Dari tak tahu hala dan punca kini aku temui titik mula. Tepuk dada tanya selera. Jalan mana nak pilih. Terpulang.

Jangan malu jadi orang kampung. Sebab aku orang kampung. Orang kampung ke orang bandar ke sama je. Kita manusia. Jangan sampai Allah cuit kita, kita dah goyang? Tu tanda Allah suruh bangun dan ingat dia. Bukan goyang.

Belajar bro. Bukan untuk dapat kerja pun tak apa. Jadilah untuk dapat pengalaman diri. Be smart. Walau apa pun dan siapa pun kita, tapi kalau usaha, sampai ke Havard pun boleh dapat PhD. Insyallah amin.

Baca lagi: Benarkah Graduan Seni Tiada Masa Depan? Ini Bukti Daripada Saya


Keputusan SPM Kurang Memberangsangkan, Ini Jalan Alternatif Untuk Bidang Minyak Dan Gas

Jangan risau jika keputusan SPM 2016 kurang memberansangkan. Peperiksaan pada pendapat saya adalah untuk menentukan hala tuju ke destinasi seterusnya dalam pendidikan.

Tidak semua orang dilahirkan mempunyai capacity yang sama pada dasarnya cukup sifat. Inilah pengaruh genes bermula. Sesetengah orang susah untuk jatuh sakit, manakala yang lain mudah jatuh sakit kerana antibody yang berbeza. Begitu juga perkembangan otak.

Saya boleh dikategorikan sebagai late bloomers. Juga keputusan SPM tidak seberapa. Alhamdulillah berkat bertanya membawa saya menjadi manusia pada dewasa ini.

Pemilihan kemasukan ke universiti perlu tepat kerana majikan memilih bakal pekerja mengikut kualiti dan expertise sesebuah universiti.

Jika berkira-kira untuk berkerja di sektor utama ekonomi negara (minyak dan gas), maka Universiti Teknologi Petronas dan Universiti Teknologi Malaysia adalah pilihan terbaik.

Bagaimana pula dengan yang kurang bernasib baik?

Peluang kedua masih menunggu anda. Boleh bermula dengan institusi pendidikan yang kurang mendapat perhatian rakyat secara umumnya seperti Kolej Kemahiran Tinggi MARA, MJII dan Institut Kemahiran MARA ada menyediakan Diploma Teknologi Kejuruteraan Loji Perpaipan (salah satu contoh).

Sebenarnya ini telah melatih kebolehpasaran anda di masa hadapan kelak dan meluruskan kembali perjalanan pendidikan anda dengan memasuki Universiti Penyelidikan mahupun yang berasakan industri.

1. Bermula di IKM dan mengambil Diploma Teknologi Kejuruteraan Loji Perpaipan.

2. Dengan keputusan cemerlang semasa di IKM melayakkan anda meneruskan perjalanan ke peringkat Sarjana Muda. Boleh memilih sama ada bidang Kejuruteraan Mekanikal atau Bahan (perjalanan khusus untuk perpaipan).

3. Setelah tamat pengajian Sarjana Muda, di Malaysia secara amnya; keperluan untuk menyambung di peringkat Sarjana masih belum lagi mencapai keperluan.

Tetapi harus diingatkan bahawa lambakan pemegang ijazah Sarjana Muda adalah terlalu banyak mungkin boleh dikategorikan sebagai middle trap.

Jadi untuk bersaing dengan lebih baik adalah melanjutkan pelajaran ke peringkat Sarjana pula. Di sini boleh memilih bidang yang lebih khusus.

Jika di peringkat Sarjana Muda memilih kejuruteraan Mekanikal, maka Bahan adalah pilihan tepat untuk kerjaya sebagai seorang ‘Piping Materials Engineer’.

Perlu diingatkan bahawa negara maju seperti Belanda telah menggunakan kelayakan Sarjana sebagai satu kelebihan ketika permohonan kerja.

Peranan ibu bapa juga penting. Keperluan untuk mengetahui perancangan kerajaan di masa hadapan sangatlah berguna. Kita yang mencorakkan mereka supaya di masa hadapan tidak menyalahkan keadaan.

Sebagai contoh, amatilah Rancangan Malaysia (seperti ETP di National Transformation Programme – NTP Malaysia) dan cuba gauge adakah industri ini sustainable di masa hadapan.

Pokok pangkalnya, membaca. Inilah akan menolong anda kelak di kemudian hari.

P.S: 9A ibarat sponge. Boleh rujuk di sini untuk kemasukan kelolaan MARA.

Baca: 11 Langkah Memiliki Kerjaya Jurutera Di Bidang Minyak Dan Gas


Ini ‘Gurauan Nakal’ SpongeBob Terhadap Sonic Sempena Tayangan Filemnya Di Seluruh Dunia

SpongeBob SquarePants telah melancarkan ‘perang’ ke atas filem aksi Sonic the Hedgehog dengan mereka semula bentuk watak Sonic. SpongeBob SquarePants adalah siri animasi komedi yang disiarkan di Nickelodeon sejak tahun 1999 lagi.

Sonic the Hedgehog, filem live-action yang diadaptasi daripada permainan video , menjadi berita utama setelah reka bentuk watak utamanya dikritik.

Di laman Twitter rasmi SpongeBob, mereka telah memuat naik dua gambar dengan kata-kata, “Jika SpongeBob adalah #SonicMovie” bagi melancarkan gurau ‘kasar’ ke atas rakan animasi beliau, Sonic.

Di sebelah kiri, SpongeBob telah menyerupai seperti manusia, kaki yang kelihatan berbulu, dan deretan gigi yang sangat realistik ; di sebelah kanan, SpongeBob versi original.

Namun, tidak lama selepas itu, ciapan terbabit telah dipadam oleh @SpongeBob selepas menerima kritikan ramai orang. Tetapi beberapa portal antarabangsa berjaya menyimpan gambar tersebut.

Sonic the Hedgehog, yang dibintangi oleh Ben Schwartz sebagai Sonic bersama-sama dengan Jim Carrey dan James Marsden bakal menemui peminat di pawagam pada Hari Valentine ini selepas reka bentuk sebelum ini diolah semula sehingga menyebabkan filem ini ditangguhkan selama tiga bulan.

Dalam siri permainan video, Sonic adalah landak antropomorfik dengan kelajuan super, matlamat utamanya adalah untuk mengumpulkan cincin dan menghentikan kejahatan Dr Robotnik.

Lain pula bagi filem Sonic untuk tahun 2020 ini apabila Sonic meninggalkan dimensi alternatifnya dan memasuki dunia nyata, kelajuan Sonic yang luar biasa telah menyebabkan gangguan kuasa dan kerajaan telah mengarahkan Robotnik (Carrey) untuk menangkap Sonic.

Untuk melihat trailer rasmi filem Sonic The Hedgehog, sila klik pautan di bawah.

Tonton Trailer Rasmi Sonic The Hedgehog Yang Berwajah Baharu


‘Sponsor’ Pekerja Ke Mekah, Rupanya Ini Identiti Sebenar Lelaki Cina Yang Tular Di TikTok

TikTok adalah satu aplikasi yang makin hype di Malaysia dan ramai yang menghasilkan pelbagai video yang fun dan juga ada pengisian. Terdapat pelbagai video menarik dihasilkan menjasi tontonan ramai.

Terbaharu, seorang pengguna Twitter berkongsi sebuah video TikTok dimana menunjukkan seorang majikan memberikan hadiah kepada pekerjanya. Bagi anda yang tidak tahu, pemilik akaun TikTok itu iaitu khiu19 sering tampil dengan pelbagai sketsa menggunakan bahasa Melayu.

Akhirnya rezeki pakcik. Alhamdulillah pic.twitter.com/GwppJbId3u

Berikutan perkongsian tersebut, rata-rata netizen cukup kagum dan mengatakan beliau seorang majikan yang baik dan menghargai pekerja. Malah, ada juga netizen yang berasa terharu dan terasa ingin menangis melihat video tersebut.

tiktok sekarang boleh buat nangis https://t.co/0QKMLGyNex

Faith in humanity restored. Kindness and compassion never goes out of style!

— Introvert_08 (@08_introvert) January 21, 2020

Nanti aku dah kerja , aku harap aku dpt bos baik mcm ni . 😌

— 𝑾𝒂𝒏𝑵𝒖𝒓𝑹𝒂𝒇𝒊𝒒𝒂 (@nurafikah2) January 21, 2020

Sebelum ini, rata-rata pengikut khiu19 hanya merasakan beliau hanyalah video creator untuk akaun miliknya yang pernah tampil dengan kereta mewah dalam videonya. Akan tetapi, identiti sebenarnya mengejutkan ramai pihak.

Sebenarnya beliau adalah Dato’ Calvin Khiu, CEO MK Curtain. Anda pasti terkejut, bukan? Malah, bagi yang mengenali beliau cukup kagum dengan beliau dan mengatakan beliau sering mendapat ‘award’.

Boss MK curtain. Bagus betul hargai pekerja 🤩 https://t.co/To3trrcrxO

— syafiqahjualpleatedshawl😜 (@haisyaaa) January 22, 2020

Mana tak kaya. Langsir kat rumah tu almost 3.6k MK curtain duk charged. Haha. Tapi berbaloi la. https://t.co/8lzOqDiNok

— ✨ErmanMarzuki 💍✨ (@ErmanMarzuki) January 21, 2020

Dari dulu aku respek dengan bos MK curtain ni.Buat video bahasa melayu dan selit banyak mesej2 yg penuh manfaat.Now this, penuhkan impian orang2 muslim yg kurang berkemampuan.Semoga Allah beri hidayah buatmu https://t.co/heDmepjD1o

Siapa sangka pemilik syarikat besar seperti MK Curtain memiliki akaun TikTok? Pastinya ini juga satu boleh dikatakan satu marketing yang bagus dan ‘fresh’ oleh satu syarikat besar.

Adakah anda juga kagum beliau? Sementara itu, Perak dikhabarkan akan menggunakan TikTok sebagai medium untuk promosikan negeri mereka. Klik pautan di bawah untuk ketahui lebih lanjut.

Perak Mahu Guna TikTok Untuk Promosikan Tempat Pelancongan

Dulu Permohonan Kerja Ditolak, Kini Beliau Pemilik Tempat Kerja Tersebut

TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion


Spornosexual. Hati-hati Kerana Ini Bukan Post 18SX

Spornosexual. Bunyi dan bentuk tulisan ini seperti suatu perkara yang lucah 18SX serta NSFW (not safe for work). Tetapi ianya merupakan trend masakini bagi lelaki cantik. Cantik eh?

Pada awal 2014, Mark Simpson, seorang penulis, menyatakan bahawa usia metroseksual telah berlalu dan berkembang ke dalam bentuk baru manusia dipanggil spornosexual. Spornosexual adalah perkataan baru, yang juga dicipta oleh Simpson, menggabungkan perkataan “sukan”, “lucah” dan “metroseksual”. Ia menerangkan satu bentuk estetika yang diguna pakai oleh sesetengah lelaki yang mengambil kedua-dua trend sukan dan pornografi.

Di samping memiliki sifat-sifat tertentu metroseksual, mereka membawa tubuh mereka sendiri sebagai aksesori dan tidak segan mempamerkannyza di khalayak ramai. Gaya spornosexual menekankan berat, otot tanpa lemak, dan beberapa jenis tatu. Spornosexual menghabiskan banyak wang dan masa pada kecergasan fizikal dan penjagaan. Beberapa pengulas berhujah bahawa kebangkitan spornosexual adalah satu lagi petunjuk masyarakat menjadi selama-lamanya menjadi narcissistic (cinta kepada diri sendiri).

Christiano Ronaldo dan David Beckham antara selebriti yang menjadi pelopor kepada trend spornosexual ini. Antara tanda yang menentukan anda seorang spornosexual ialah anda sering berselfie di hadapan kamera smartphone seorang diri serta kongsikannya di laman sosial.


‘Sport Rim’ Bertukar Jadi Rim Kompang, Trailer Budak Kripto Cetus Tanda Tanya Peminat Filem

Orang ramai dapat merasakan sesuatu filem itu bagus ataupun tidak, cukup hanya berdasarkan menonton trailer filem tersebut. Sekiranya trailer tersebut dapat menarik perhatian, besar kemungkinan filem itu bakal dapat sambutan ramai.

Baru-baru ini ada seorang pengguna Facebook telah memuat naik satu hantaran mengenai beberapa ‘kemusykilan’ terhadap beberapa babak yang ditayangkan di dalam trailer filem ‘Budak Kripto’ itu.

Lelaki tersebut mempersoalkan adakah Ford Mustang berjalan dengan gah pada bahagian pembukaan awal trailer itu adalah kereta yang ‘sama’ dengan Proton Wira meletup pada babak-babak terakhir dalam trailer tersebut.

Jika kedua-dua kereta itu ‘sama’, agak pelik serta kurang realistik kerana daripada sebuah kereta muscle car buatan Amerika boleh bertukar menjadi sebuah kereta sedan buatan Malaysia.

Tambahnya lagi, sekiranya itu adalah sebahagian perancangan untuk ‘menjimatkan’ kos produksi, sepatutnya kedua-dua kenderaan tersebut menggunakan nombor pendaftaran yang sama.

Selain itu, antara ‘babak’ yang menjadi tanda tanya buat lelaki ini apabila kereta Proton Wira yang dipandu oleh Putra (lakonan Zam Azmi) cuba melarikan diri, kereta tersebut dilihat menggunakan sport rim.

Namun, apabila kereta tersebut mula terjatuh ke dalam gaung lalu meletup terbakar, secara automatik keempat-empat sport rim tersebut berubah menjadi ‘rim kompang’.

Hantaran tersebut telah mendapat pelbagai pandangan serta andaian daripada pengguna Facebook yang lain. Ada yang mencadangkan sepatutnya pengarah menambah satu babak di dalam trailer tersebut di mana Putra mengambil kereta Proton Wira tersebut supaya penonton tidak terkeliru dengan Ford Mustang yang ditunjukkan pada awal pembukaan trailer.

Filem ‘Budak Kripto’ merupakan hasil arahan pengarah, Din CJ yang pernah mencetuskan fenomena menerusi drama bersiri Cinderella pada 1998. Dalam filem ini, beliau telah menampilkan beberapa bakat baru seperti Zam Azmi dan Nurul Hida.

Pada masa yang sama, filem ini turut dibintangi oleh pelakon-pelakon lagenda yang menyinari industri hiburan tempatan antaranya Datuk David Arumugam, Liza Abdullah, Kazar, A Galak, Yank Kassim dan TS Jefrey.

Menurut Din CJ, filem ini dihasilkan berdasarkan kisah benar dan beliau berharap dapat memberikan pengajaran kepada orang ramai. Filem ini akan ditayangkan di pawagam pada 11 November tahun ini.

‘Budak Kripto’ mengisahkan Putra terbabit dengan penipuan skim cepat kaya membabitkan pelaburan wang jutaan ringgit hingga dia kehilangan ahli keluarga. Akhirnya, Putra bertemu Bro Mus Leader yang memperkenalkannya dengan mata wang Kripto sekali gus mengubah nasibnya.

Sinetron Indonesia sering kali menampilkan babak-babak yang ‘tidak masuk akal’ kepada para penonton. Klik pautan di bawah untuk baca beberapa artikel siri sinetron yang pernah kami kongsikan sebelum ini.

Netizen Keliru Bagaimana Batman Boleh Muncul Dalam Drama Bersiri Indonesia Ini

‘Dengar Muzik TikTok Terus Terjaga Dari Koma’- Babak Drama Indonesia Ini Bikin Netizen Terhibur

Bagaimana Iklan Unik Dari Indonesia Ini Berjaya Mendapat Perhatian Dunia


‘Sporting Betul Cikgu’ – Bantuan Guru Ini Realisasikan Impian Murid OKU Untuk Lompat Tinggi Raih Perhatian Netizen

Setiap orang mempunyai impian yang mahu dicapai dan apabila tercapai, ia akan menjadi satu kenangan manis yang tidak dapat dilupakan. Setiap usaha pasti akan membuahkan hasil.

Terbaharu, seorang pengguna TikTok @kentangterox telah berkongsi sebuah video memaparkan seorang murid yang mahu lompat tinggi dibantu oleh seorang guru untuk lepasi palang.

Alhamdulillah tahun ni lepas juga😂#fyp #ackn #NNN #viral

♬ bunyi asal – Haikal ackn🍁 – Haikal ackn🍁

Untuk pengetahuan anda, murid tersebut merupakan golongan orang kurang upaya (OKU) dan hajatnya untuk lepasi palang itu akhirnya tercapai dengan bantuan oleh seorang guru.

Perkongsian tersebut telah meraih perhatian ramai orang dan rata-rata netizen terharu melihat tindakan guru tersebut yang membantu untuk merealisasikan hajat murid itu.

Malah, para netizen turut memuji tindakan guru itu dan memuji peranan rakan-rakannya kerana tidak jemu memberikan sokongan kepada seorang insan istimewa.

Sementara itu, kami kongsikan beberapa artikel berkaitan hak OKU pada pautan di bawah.

12 Keistimewaan Jadi OKU Berdaftar Dan Bagaimana Mendapatkannya

‘Fahami Dan Hormat’, Netizen Kongsi Pengalaman Berurusan Dengan OKU Selepas Baca Kisah Azmi Saat

Bapa Kecewa Hak Anak OKU Dinafikan Selepas Peniaga Minta Alih Kereta Untuk Buka Gerai


Spotify Berjaya Peroleh 100 Juta Pelanggan Berbayar

Disebalik peningkatan penawaran rangakaian aplikasi penstriman muzik, Spotify nampaknya berjaya menjadi pilihan majoriti pengguna setelah berjaya memperoleh 100 juta pelanggan berbayar.

Untuk pengetahuan, Spotify Premium merupakan sebuah servis yang ditawarkan buat Spotify dalam menawarkan lagu dan podcast tanpa iklan dengan caj bulanan sebanyak RM14.90.

Difahamkan kolaborasi bersama Samsung Galaxy S10 dalam menawarkan Spotify Premium secara tidak langsung berjaya meningkatkan lagi jumlah pengguna aplikasi penstriman ini.

Adakah anda salah seorang daripada pengguna Spotify atau sebaliknya? Kongsikan bersama kami aplikasi muzik penstriman pilihan anda.


100 Tip ‘Survival’ Sewaktu Travel Sendiri Di Turki Berdasarkan Pengalaman Saya

Pada November hingga Disember 2016 saya berpeluang travel ke Turki buat kali ke 2 selama 3 minggu. Lokasi yang telah saya terokai kali ini adalah Trabzon di Wilayah Laut Hitam (Black Sea Region), Diyarbakir, Cappadocia dan Istanbul.

Untuk pengetahuan, saya juga pernah ke Turki pada tahun 2015, juga selama 3 minggu. Kiranya 2 tahun berturut-turut saya ke Turki dan travel di sana tanpa pemandu pelancong.

Sewaktu trip pertama di tahun 2015 saya telah ke Cappadocia, Pamukkale, Ephesus dan akhirnya di Istanbul. Dan jika anda perhatikan saya ulang pergi ke Cappadocia sebanyak 2 kali.

Bagi sesetengah orang mungkin tiada yang istimewa di Cappadocia. Hanya penuh dengan gua dan batu-batu berbentuk pelik. Tapi Cappadocia begitu istimewa di hati saya. Ia satu tempat yang memiliki alam semulajadi yang unik serta kaya dengan sejarah.

Kadang-kala terasa seperti saya berada di satu daerah yang misteri sewaktu di sini, sambil membayangkan bagaimana orang-orang di sini menjalani kehidupan seharian sewaktu tinggal di rumah gua mereka satu ketika dulu.

Bila ada kawan yang bertanya kenapa asik ulang travel ke Turki saja. Pergilah ke negara lain pula?

Terasa sukar untuk saya terangkan mengapa. Ada banyak sebab sebenarnya. Yang pasti saya rasa sangat diraikan sebagai tetamu di sini. Faktor makanan halal yang mudah diperolehi dan saiz negara Turki yang besar juga menjadi punca mengapa saya kembali travel ke sini.

Selain daripada itu, setiap kali ke sini terselit perasaan cemburu di hati. Cemburu dengan tinggalan sejarah mereka yang masih terjaga (dan setiap kali itulah jauh di sudut hati saya berdoa pihak berkuasa di negara kita turut mengambil inisiatif memelihara warisan sejarah kita), serta cemburu melihat betapa beruntungnya para pejuang dan tentera Sultan Al Fateh.

Tak terkira banyaknya pahala yang telah mereka kutip dan ia takkan pernah habis selagi rakyat Turki kekal dengan Islam. Bayangkan bagaimana rakyat di bawah Empayar Rom Timur (Byzantine) akhirnya beramai-ramai memeluk Islam, dan mewarisi agama ini daripada satu generasi ke satu generasi hasil perjuangan tentera di bawah pimpinan Sultan Muhammad Al Fateh. Ia perjuangan yang mana timbal balas pahalanya takkan pernah berkurang.

OK. Cukuplah saya terangkan beberapa sebab mengapa saya gemar ke Turki. Saya kongsikan di sini tips bagaimana anda juga boleh travel sendiri di Turki tanpa tour guide seperti mana yang telah saya lakukan.

1. Rakyat Malaysia yang travel ke Turki kurang daripada 90 hari tidak dikenakan visa. Ini sudah cukup memudahkan kita untuk travel ke negara ini sehingga 3 bulan lamanya.

2. Orang Turki peramah sebenarnya. Jangan segan lemparkan senyuman dan beri salam kepada mereka.

3. Memberi tips bukanlah amalan di Turki. Jika anda rasa host atau manager di hotel anda menginap telah memberikan layanan yang sangat baik, bersedia dari awal dengan barangan kraf atau makanan dari negara kita yang boleh dijadikan cenderahati dan tanda penghargaan kepada mereka.

4. Jangan bagi duit, nanti mereka rasa terhina pula. Paling mudah, beri saja duit RM1. Sambil tu boleh juga terangkan tentang makna setiap gambar yang ada pada duit tersebut.

5. Budaya tuan rumah di Turki belanja atau bayarkan bil makanan kita di restoran adalah amalan mereka. Jadi jangan terkejut jika tiba-tiba mereka bayarkan bil kita. Dan jangan cuba nak bayar bil mereka. Sama ada mereka terasa atau mereka akan marah nanti.

6. Mereka juga suka jamu tetamu dengan teh tak kira sama ada di rumah mahupun di pejabat, termasuk sewaktu beli tiket bas. Teh di sebut cay (chai) di Turki.

7. Cara nak panggil orang Turki dengan gaya berbudi bahasa dan mengikut budaya mereka adalah dengan sebut nama di ikuti sebutan ‘bhai’ di belakang. Contohnya Yusof Bhai, Ahmed bhai.

8. Bagi perempuan pula sebut nama dan diikuti kata nama Hanum di belakang. Contoh Fathimah Hanum, Ameenah Hanum. Lebih kurang macam budaya kita juga bila nak tunjuk hormat kepada orang, kita panggil abang atau akak di depan nama. Cuma mereka terbalik letak panggilan hormat di belakang.

9. Antara perkataan paling kerap diucap pada kita semasa di Turki adalah efendim (bermaksud tuan atau encik). Ia akan diucapkan oleh pelayan, penyambut tetamu, peniaga di kedai dan bazar, pemandu bas, driver teksi. Ia adalah panggilan tanda hormat kepada orang yang tidak dikenali.

10. Salah satu cara komunikasi berkesan dengan warga Turki adalah dengan menyentuh bahu atau mencuit lengan mereka. Mereka lebih mudah tersenyum dan melayan kita apabila disentuh. Tapi kenalah sesama jenis. Lelaki perempuan yang bukan mahram tentulah tak boleh.

11. Anda mungkin sedikit terkejut jika pertama kali ke Turki dan lihat wanita di sana merokok secara terbuka meski pun bertudung litup. Namun merokok di tempat awam tidak dibenarkan dan adalah satu kesalahan di Turki.

Tempat tak dibenarkan merokok adalah di lapangan terbang, stesen Metro dan tram, sekolah, universiti, panggung wayang dan teater, pejabat kerajaan, stadium, dalam bas, teksi, tram, metro, di pusat membeli belah dan bazar, restoran, bar dan café tertentu. Tapi banyak juga saya lihat orang merokok di luar pasar. Hurm.

12. Hafal beberapa perkataan dalam bahasa Turki supaya senang nak tegur orang-orang di sana terutama semasa sesat jalan atau nak tanya arah. Antara perkataan yang penting :

(i) Berikan salam. Ini sebagai mesej kita juga adalah muslim. Insya allah layanan mereka juga bertambah baik kepada kita.
(ii) Merhaba (hello)
(iii) Guneydin (selamat pagi)
(iv) Bazaar (pasar)
(iv) Indirim (diskaun) – bila nak tawar menawar inilah perkataan yang penting.
(iv) Tesekkurler – terima kasih.

13. Meskipun air paip boleh dikira bersih untuk di minum, sebaiknya beli air mineral dalam botol. Tapi jika anda yakin, tiada masalah. Beberapa kali juga kami minum air di paip di Trabzon, Diyarbakir, Cappadocia dan di Istanbul.

14. Budaya di Turki adalah minum teh, bukan minum kopi. Jadi harga secawan kopi di Turki agak mahal berbanding secawan teh. Tapi jika anda penggemar kopi, apa salahnya cuba kopi Turki. Dia punya pekat memang tak jumpa kat tempat lain. Haha. Separuh cawan tu penuh dengan serdak kopi saja. Dah la cawannya kecil.

15. Setiap daerah mempunyai keistimewaan yang berbeza, termasuk makanan mereka. Jadi jika anda ada bajet lebih sedikit, luangkan masa untuk cuba makanan tempatan semasa di Turki.

16. Antaranya kebab dalam tempayan merupakan keistimewaan di Cappadocia dan Lahmachun di Diyarbakir.

17. Saiz hidangan di Turki adalah banyak bagi kita orang Asia. Jika anda masuk ke restoran, pesan 1 hidangan dan boleh berkongsi 2 orang.

18. Selain daripada itu, di kebanyakan restoran di Turki turut menghidangkan salad sebagai hidangan sampingan secara percuma.

19. Paling saya ingat sewaktu di Diyarbakir. Kami dibawa masuk ke restoran yang kelihatan mahal oleh rakan kami di sana. Anak lelaki saya sudah merungut – mak, mesti mahal ni mak. Kenapa dia bawa kita masuk restoran ni.

20. Tak lama selepas duduk kami dihidangkan air mineral dan 3 jenis salad. Makan salad pun dah mula kenyang. Bagaimana nak makan makanan yang ditempah. Nasib lah kami order 2 hidangan saja dan kongsi. Jumlah bayaran pula berapa? Hanya 10 Lira seorang termasuk airan (susu masam).

21. Hanya pesanan saya, jika mahu masuk ke restoran, masuklah ke restoran yang ada tanda harga di menu mereka. Baru tak kena ‘sembelih’ dan kita pun boleh agak berapa harga makanan yang bakal dibayar.

22. Bawalah sos cili yang dah dipeketkan kecil-kecil. Di Turki mereka hanya ada sos tomato. Makanan Turki memang banyak yang sedap tapi jika nak betul-betul ‘layan’, lidah Melayu seperti kita memang perlukan sos cili terutama bila makan kebab.

23. Tawar menawar harga adalah budaya di Turki. Jadi jangan malu nak tawar harga barang sewaktu membeli belah di negara ini. Sebut saja indirim (bermaksud diskaun) sambil lemparkan senyuman. Cuma jika beli barang harga 1 Lira tu jangan lah sibuk nak tawar harga juga. Haha!

24. Cenderahati (souvenir) berbeza di setiap daerah. Apa yang ada di Cappadocia tak akan ditemui di Istanbul, Pamukkale, Ephesus, Trabzon dan di daerah lain. Jadi jika anda sukakan sesuatu souvenir di satu-satu lokasi, beli terus. Jangan ingat nak beli kat Istanbul. Kempunan nanti.

25. Orang Turki juga percaya dengan rezeki yang dibawa oleh pelanggan pertama bakal membawa rezeki yang lebih baik untuk mereka di hari tersebut. Jika di Kelantan di panggil ‘pecah guri’. Jadi jika nak membeli-belah, pergilah di sebelah pagi. Senang nak dapat harga yang lebih murah.

26. Grand Bazar sering menjadi tumpuan pelancong yang datang dengan pakej pelancongan dan tour guide. Elakkan membeli-belah di sini kerana harganya lebih mahal.

27. Pilihan alternatif adalah di Spice Bazar dan kedai-kedai di luar dan agak jauh sedikit daripada Grand Bazar. Jika di Spice Bazar pula, pusing dan survey harga dulu sebelum beli.

28. Berhati-hati semasa melintas jalan. Pastikan selamat baru melintas. Orang Turki agak gila dalam bab patuh kepada peraturan jalan raya. Lampu merah pun adakala selamba saja mereka langgar.

29. Lesen memandu Malaysia (yang baru dan bentuk macam IC) sah digunakan di Turki. Tak perlu lesen memandu antarabangsa.

30. Sistem memandu di Turki sama seperti di Eropah, iaitu memandu dengan gear kanan. Jika anda bakal memandu dengan gear kanan seperti ini buat pertama kali seperti saya, cuba bawa kereta ke luar bandar dan pandu di lokasi yang kurang sibuk.

31. Juga, jika anda travel ke sini bersama rakan, minta mereka ingatkan anda jika anda terlupa arah pemanduan. Maklumlah dah terbiasa dengan sistem di Malaysia, adakala kita boleh terlupa terutama bila teruja dengan keindahan alam di sepanjang jalan.

32. Sentiasa berwaspada. Pengalaman saya sewaktu memandu di Trabzon, ada ketika kereta kita dah dekat pun mereka boleh lagi keluar dari simpang dan menyelit di depan. Jadi, perlu sentiasa berhati-hati dan berwaspada.

33. Jika anda bercadang untuk sewa kereta dan pandu sendiri sewaktu travel di Turki, buatlah tempahan online. Bukan saja anda boleh survey harga tapi juga menjimatkan masa. Malahan daripada pemerhatian saya, tempahan online lebih murah terutama di waktu low season.

34. Ditambah kita mempunyai lebih pilihan untuk jenis kereta yang diinginkan. Selain daripada itu, bagi sewa kereta di Cappadocia, saya boleh pilih untuk meminta syarikat kereta sewa menghantar dan ambil kereta di hotel.

35. Ini sudah tentu memudahkan saya kerana syarikat tersebut terletak di luar Goreme (lokasi agak di luar daripada tumpuan pelancong, sekaligus caj sewaannya lebih murah).

36. Pada tahun 2015 saya telah buat kesilapan dengan tidak membuat tempahan sewaan online. Ternyata pilihan kereta agak terhad dan kadar sewaannya lebih mahal.

37. Tempahan online juga perlu dibuat paling lewat 1 ke 2 minggu sebelum tarikh sewaan (ini di Cappadocia). Di daerah lain saya tidak pasti bagaimana syaratnya. Mungkin sama, mungkin berbeza.

38. Bayaran untuk sewaan pula boleh dibuat dengan kad kredit. Biasanya deposit sebagai jaminan turut dicaj ke kad kredit dan dipulangkan kembali selepas beberapa minggu.

39. Jika sesat, usah segan bertanya. Memang akan ada masalah bahasa. Tapi selalunya mereka akan cuba sedaya upaya membantu. Hingga di satu ketika, disebabkan tak faham apa yang diterangkan, mereka hantar saya terus ke tempat dituju. Mungkin kerana lokasinya yang agak dekat. Tapi ia tetap satu peristiwa yang manis untuk dikenang.

40. Pamplet dan brochure untuk tempat-tempat menarik di Turki boleh di dapati di pusat informasi (information centre) di lapangan terbang Attaturk. Boleh ambil dan pilih ikut lokasi mana yang kita nak pergi.

41. Malahan di sesetengah kedai menjual kad dan cenderamata turut menyediakan buku panduan tentang Istanbul. Saya diberikan sebuah buku semasa membeli poskad di Istanbul. Bila dibelek, informasi di dalamnya sangat lengkap dan boleh dijadikan panduan. Bukunya pun agak tebal.

42. Mungkin ramai yang belum tahu. Salah satu cara untuk mendapatkan tour guide percuma adalah di Couchsurfing.com. Jika anda bernasib baik, ada yang menawarkan ‘free walking tour’ di sekitar bandar yang mereka tinggal.

43. Jika tiada tawaran begini, anda boleh hubungi mereka yang tinggal di lokasi yang bakal anda lawati di Turki, kenalkan diri dan tanya jika mereka sudi bertemu dengan anda.

44. Tak salah mencuba sebab saya sendiri sudah pun lakukannya sewaktu di Trabzon. Bukan hanya dapat tour guide percuma, kita juga dapat kawan baru sambil bertukar info, budaya dan bahasa secara terus dengan mereka yang tinggal di sini. Couchsurfing tak semestinya kena tinggal di rumah host.

45. Sebagai seorang yang lebih gemar travel sendiri tanpa tour guide, buku juga menjadi rujukan saya selain daripada informasi yang terdapat di internet dan di dalam aplikasi Wikitravel dan WikiVoyage yang telah saya muat turun.

46. Sewaktu di Diyarbakir saya pernah pinjam guidebook daripada hotel. Buku ini saya bawa ke mana saja saya pergi sewaktu di sini. Bila nampak masjid saya akan terus buka guidebook, cari nama masjid dan baca. Dengan cara ini lebih mudah untuk saya tahu dan faham sejarah masjid tersebut.

47. Begitu juga sewaktu di Ephesus. Saya pinjam buku daripada host sewaktu menginap di sebuah rumah di sana.

48. Selain daripada itu, jika anda ternampak guidebook yang dijual, boleh juga beli selepas belek dan berpuas hati dengan isi kandungannya.

49. Internet kini sesuatu yang penting bagi traveller terutama bila kita travel sendiri tanpa pemandu pelancong. Tapi di Turki nak dapatkan prepaid atau sim kad agak mahal dan tak berbaloi jika kita travel dalam tempoh yang sekejap.

50. Jika nak harapkan wifi di hotel boleh saja. Tapi adakala sambungan internet di hotel pun boleh tahan menyeksa jiwa. Apatah lagi bila kita sentiasa on the go, perlukan Waze dan Google Maps sebagai penunjuk arah, internet memang perlu sentiasa ada.

51. Salah satu caranya adalah dengan menyewa data / pelan internet di Turki. Saya buat sewaan ini di Rent ‘n Connect. Sewaan begini berbaloi jika anda travel 1 minggu atau lebih.

52. Melalui Rent ‘n Connect, harga sewaan ialah Euro 5.99 sehari. Jika sewaan lebih daripada seminggu, secara automatik anda layak menerima diskaun 30% daripada harga asal.

53. Namun melalui carian di internet, saya berjaya dapatkan kod diskaun tambahan sebanyak 10% lagi. Bermakna saya dapat 40% diskaun untuk sewaan data daripada website ini. Kod yang saya gunakan adalah TP2014NS.

Nota: Kod diskaun ini masih sah sewaktu artikel ini ditulis (9 Jan 2017).

54. Jadi caj sewaan data saya adalah lebih kurang RM23 sehari, tanpa had (unlimited). Lebih murah daripada caj international data plan daripada Malaysia iaitu RM38 sehari. (EXCHANGE RATE yang saya gunakan : 1 Euro = RM5 pada Dis 2016).

55. Rent ‘n Connect menawarkan 2 pakej sewaan iaitu:

(i) Sewaan wifi tanpa had + 4G portable TP link (modem bersaiz kecil)
(ii) Sewaan wifi tanpa had + 4G tablet. Sewaan tablet ini turut datang bersama digital guide for Istanbul dan travel apps yang telah dimuat turun ke dalam tablet oleh pihak Rent & Connect.

56. Harga bagi 2 jenis sewaan di atas adalah sama. Hanya alat saj berbeza. Dan ia boleh dikongsi bersama sehingga 10 device. Bermakna jika travel dalam kumpulan, anda boleh berkongsi talian wifi yang sama sehingga 10 device. Harga sewaan pun boleh kongsi bayar bersama. Memang jimat banyak!

57. Bagaimana pula dari segi penghantaran? Usah risau. Mereka hantar ke seluruh Turki sama ada melalui pos atau wakil mereka.

58. Sebagai contoh sewaktu saya ke Trabzon yang merupakan destinasi pertama, sebaik saja tiba di sana wifi saya sudah sedia menanti di meja penyambut tetamu hotel.

59. Yang penting anda berikan alamat hotel yang akan dijadikan alamat penghantaran oleh pihak Rent n Connect sewaktu membuat tempahan.

60. Begitu juga untuk pemulangan. Bersama bungkusan yang anda terima, turut disertakan sampul untuk pemulangan device yang telah disewa. Hanya perlu masukkan tablet / moden ke dalam sampul dan berikan kepada pihak hotel di hari terakhir anda di Turki.

61. Bagaimana pula dari segi kelajuan wifi? Sangat laju di bandar. Tapi jika di dalam hotel gua (semasa di Cappadocia) dan sewaktu cuaca sangat sejuk (bawah paras beku), wifi pun jadi semput dan saya perlu duduk di luar hotel untuk dapatkan line yang stabil.

Tapi secara keseluruhannya saya berpuas hati dengan kelajuan wifi daripada Rent ‘n Connect ini.

62. Berikut senarai aplikasi penting yang menjadi rujukan saya sewaktu travel ke Turki

(i) WikiVoyage.com. Ia sering jadi rujukan saya terutama info sepintas lalu tentang lokasi yang dilawati. Boleh muat turun ke telefon pintar dan gunakan offline.

(ii) Google maps – inilah yang saya gunakan sebagai penunjuk arah sewaktu memandu di Turki dan bila meneroka lokasi menarik di sekitar hotel.

Boleh juga digunakan offline jika anda tiada wifi. Yang penting muat turun siap-siap lokasi yang ingin anda pergi sebelum terbang ke Turki.

(iii) Google Translate – jika tak ada yang ini memang huru hara hidup jadinya. Silap gaya kena lukis di atas sekeping kertas.

Bayangkan sewaktu di Diyarbakir, daripada pakcik yang menjual di tepi jalan, nak beli tiket bas, hinggalah ke manager hotel semuanya tak boleh berbahasa Inggeris.

Bila ada soalan nak tanya, saya akan taip di Google Translate pada smartphone saya. Kejap lagi manager hotel taip jawapan di smartphone dia pula. Akhirnya kami ketawa bersama kerana situasi ini.

63. Jika anda bercadang ke lokasi pelancongan popular seperti Istanbul, Cappadocia, Pamukkale dan Ephesus, masalah bahasa tidak terlalu ketara kerana masih ada yang boleh berbahasa Inggeris.

64. Tetapi jika ke Diyarbakir, masalah komuniksi memang sangat ketara bukan saja sewaktu proses jual beli, tetapi juga dengan pengurusan hotel. Tapi usah risau. Gunakan Google Translate.

65. Mungkin terjemahannya agak tunggang langgang tapi sekurang-kurangnya masih boleh difahami. Atau jika susah sangat, cakap Melayu saja terus.

Walaupun bahasa ayam itik, tetap berjaya beli barang. Ini antara contoh bagaimana saya berkomunikasi sewaktu membeli jagung rebus di Dyarbakir. Tak susah pun sebenarnya. Haha.

Jagung + serbuk cili + mayonis + sos tomato di #diyarbakir. Pertama kali makan jagung rebus dengan sos tomato. Rasa dia not bad tapi masam lah. Haha? Bila travel kita dapat peluang untuk belajar bagaimana makanan yang sama boleh dimakan dengan cara dan bahan yang berbeza.

A video posted by Ida Latif (@ida.latif) on Dec 6, 2016 at 4:25am PST

Lawatan singkat ke Egil petang semalam tapi sangat berbaloi bila lihat pemandangan yang terbentang di sini. Selain daripada pemandang menarik ini, di sini sebenarnya terdapat maqam nabi Zulkifli dan nabi Ilyasak alaihissalam. A view to die for during golden hour. #egil #diyarbakir

A video posted by Ida Latif (@ida.latif) on Dec 3, 2016 at 7:35pm PST

66. Jangan sekali-kali beri duit kepada mana-mana peminta sedekah terutama kanak-kanak yang datang kepada kita. Ia bakal mengundang masalah.

67. Menurut kenalan saya di Diyarbakir, pelancong asing umpama ‘bank bergerak’ bagi golongan ini. Cukup dengan hanya berikan kepada seorang saja, yang lain entah dari mana akan datang menyerbu kita.ĵ

68. Tapi jika anda lihat ada penduduk tempatan berikan sedekah di lokasi yang agak tersorok, mungkin anda boleh juga turut berikan. Saya lalui pengalaman ini sewaktu di Istanbul pada tahun 2015 bila nampak seorang warga tempatan berikan duit kepada seorang pakcik tua yang berdiri di bawah jambatan.

69. Bila lalu di tempat yang sama, saya hulurkan beberapa Lira. Ironinya, pakcik ini terus senyum sambil usap kepala anak saya. Mungkin berdoa barangkali.

70. Sewaktu di Diyarbakir pula, saya lihat seorang kanak-kanak dalam keadaan comot sewaktu nak beli jagung rebus (ada dalam video beli jagung di atas). Maka senyap-senyap saya hulurkan sekeping 1 Lira. Laju pula tangan dia mencapai duit saya dan masukkan ke dalam poket.

71. Cara lain, jika anda ke lokasi menarik tetapi jauh dan sewaktu nak tinggalkan tempat tu ada gadis kecil menunggu di pintu keluar dengan memegang kalungan bunga, maknanya mereka sedang menunggu anda.

72. Menurut kawan Turki saya, gadis kecil ni terus buat kalungan bunga sebaik saja nampak kami tiba di situ dan tunggu hingga kami selesai melawat. Dan ye, menurut kawan saya mereka ini daripada keluarga miskin yang tinggal di kampung di situ.

73. Buat kajian, bacaan dan kenali jenis-jenis scam yang pernah berlaku di Istanbul. Meskipun kebanyakan kisah seperti ini hanya berlegar di Istanbul, tidak mustahil ia juga berlaku di daerah lain. Jadi sentiasalah berwaspada.

Baca 11 Perkara Ini Tak Boleh Anda Lakukan Bila Travel Di Turki

Sebahagian daripada (kota lama) Dara Necropolis, di Diyarbakir. Dara merupakan wilayah paling utara di era Mesopotamia.

74. Tak perlu tukar duit Turkish Lira dan Euro yang banyak di Malaysia. Hanya tukar untuk back up bayar teksi atau bas sebaik saja anda tiba di Turki. Yang penting aktifkan pengeluaran antarabangsa bagi kad kredit dan kad ATM anda. Kadar tukarannya lebih murah bila keluarkan duit di mesin ATM di Turki.

75. Sekarang nak aktifkan kad untuk pengeluaran antarabangsa dah mudah. Bagi pemegang kad debit Maybank hanya perlu buat online via M2U. Bagi kad kredit pula, boleh hubungi customer service bank terlibat untuk pengaktifan.

Caj setiap kali keluarkan duit di luar negara adalah sekitar RM65.

76. Saya tidak pasti dengan orang lain, tapi sepanjang di Turki saya lebih banyak gunakan matawang Lira berbanding Euro. Matawang Euro hanya digunakan untuk bayar aktiviti tertentu seperti naik belon panas. Malahan jika nak bayar dalam matawang Lira pun tiada masalah.

77. Melawat Turki di waktu ‘low season’ juga ada banyak kelebihannya. ‘Low season’ di Turki biasanya di musim sejuk bermula daripada bulan Disember hingga Februari.

78. Di waktu ini harga hotel lebih rendah berbanding di musim lain. Begitu juga dengan sewa kereta dan caj beberapa aktiviti. Sebagai contoh, bayaran naik belon panas di Cappadocia boleh didapati dari serendah EUR65.

79. Untuk bakul seramai 16 orang pula hanya serendah EUR85 seorang berbanding EUR120 seorang untuk ride yang sama di musim lain. Banyak bezanya kan? A hot air balloon ride during winter. Cheap and sounds cool (and cold). Why not?

80. Namun begitu, travel di musim sejuk juga ada kekurangannya. Waktu siang lebih singkat. Jam 5 petang sudah gelap gelita. Jadi anda harus bersedia dengan kekurangan ini.

81. Jika anda peminat sejarah dan bercadang nak masuk banyak muzium di Istanbul, belilah Muzium Pass. Pass seperti ini ada dijual di depan muzium. Antaranya depan Hagia Sophia.

Bukan hanya jimat dari segi bayaran masuk, tapi jimat masa juga. Tak perlu beratur untuk beli tiket lagi. Tapi jika anda hanya nak masuk ke satu atau 2 muzium sahaja, tak perlu lah beli pass ini.

82. Bosphorus Tour. Beli saja pakej tour selat Bosphorus di Eminonu, jangan beli melalui ejen atau pakej dari hotel. Ada banyak pakej ditawarkan di Eminonu dan pilihlah pakej yang anda mahu.

83. Mudah saja nak cari tour dengan harga murah ini. Ada orang yang akan datang kepada anda sambil menyebut Bosphorus Tour bila anda berlegar di sekitar pelabuhan Eminonu. Bukan susah pun untuk mereka tahu kita adalah pelancong asing.

84. Atau lihat saja di sekitar Eminonu. Ada saja mereka sangkut kain rentang atau kertas kotak yang ditulis besar-besar “Bosphorus Tour TL15” dan disangkut di pagar. Hanya perlu pergi dekat dengan signboard tersebut. Nanti ada yang akan tegur anda.

85. Pakej semurah TL15 seorang ini adalah untuk trip selama 2 jam tanpa makan. Kalau takut lapar, beli lah roti keras simit sebelum naik kapal. Selain daripada untuk makan sendiri, boleh juga bagi makan kat burung.

86. Istanbul Kart adalah kad yang digunakan untuk naik tram, feri dan kenderaan awam di Istanbul. Harga yang dikenakan juga lebih murah dengan adanya kad ini. Jadi belilah kad ini jika nak jimat.

87. Kanak-kanak bawah 12 tahun tak perlu bayar tambang naik tram, feri dan bas di Istanbul. Tapi jangan pelik bila sewaktu dalam tram ada kakak atau makcik Turki selamba saja menyelit duduk di kerusi anak anda sambil tersenyum. Itulah yang selalu terjadi kepada anak saya. Sudahnya saya riba saja anak saya, atau kami berkongsi satu kerusi berdua.

88. Jika anda ke Istanbul, cubalah luangkan masa paling kurang sehari untuk melawat Istanbul Asia. Lokasi paling best adalah di Kadikoy. Untuk ke sini anda boleh ambil tram dari Sultan Ahmet ke Eminonu.

89. Setibanya di Eminonu anda perlu naik feri ke pelabuhan Kadikoy. Dan daripada pelabuhan anda hanya perlu jalan kaki ke pasar Kadikoy. Di sini dapat dirasakan kehidupan penduduk Istanbul lebih relaks dan tenang berbanding Istanbul Eropah. Harga makanan di sini juga lebih murah berbanding di bahagian Eropah.

90. Dan jangan lupa beli roti keras simit, bawa naik ke atas feri. Di sini anda berpeluang berikan roti kepada burung yang akan terbang mengikut feri yang anda naiki. Bukan hanya sekadar bersedekah kepada haiwan, anda juga akan turut rasai satu pengalaman yang menarik sepanjang di dalam feri.

91. Oh ya, jika anda tak pasti nak beli tiket tram dan tiket feri di mana, atau bagaimana, tanya saja kepada polis atau pengawal yang bertugas. Di Istanbul selalunya mereka ini akan cuba bantu kita hingga selesai. Begitu juga jika sesat jalan, carilah polis yang bertugas di sekitar. Insya allah mereka akan bantu.

92. Tapi jika tiada polis di sekitar anda, cuba lah tanya kepada sesiapa yang berada di situ. Perhatikan di sekeliling anda dan ikut gerak hati. Saya pernah bertanya arah kepada seorang lelaki yang sedang menyapu di tepi jalan, dan beliau berusaha tunjukkan arah sehingga kami faham.

Eh Google Maps kan ada. Ye betul. Tapi adakala saya inginkan human touch sebegini sebagai antara perkara manis untuk dikenang. Atau bagi anda yang tiada hubungan internet, bertanya arah kepada orang tempatan adalah cara termudah.

93. Nak masuk ke tandas awam dan tandas masjid di Istanbul kena bayar. Tapi jika di luar Istanbul, kebanyakan masjid tidak kenakan bayaran masuk ke tandas kecuali di lokasi popular. Biasanya kena bayar TL1 untuk seorang.

Jika nak jimat, cari restoran mewah di sekitar lokasi anda. Masuk ke tandas adalah percuma di sini.

94. Terdapat 2 lapangan terbang antarabangsa di Istanbul: Attaturk International Airport yang terletak di Istanbul Eropah, dan Sabiha International Airport di Istanbul Asia.

95. Lapangan Terbang Antarabangsa Attaturk lebih besar dan sibuk, manakala Lapangan Terbang Antarabangsa Sabiha lebih kecil dan kurang sibuk. Jika anda nak mudah bergerak dan tak nak pening, bagi saya Sabiha lebih mudah.

96. Di Sabiha Airport, nak guna trolley kena bayar TL3. Seingat saya di Attaturk Airport tiada bayaran dikenakan jika nak guna trolley airport. Tapi sebaiknya anda semak dulu sebelum ambil trolley di sana.

97. Istanbul adalah sebuah bandar yang besar dan sibuk. Secara tidak langsung penduduknya juga lebih terdedah kepada tekanan hidup seharian.

98. Jika anda telah ke Istanbul dan merasakan Turki bukanlah negara yang penduduknya ramah, cubalah ke daerah-daerah lain di luar daripada Istanbul dan rasai perbezaannya.

Inilah yang telah saya rasai. Penduduk Turki yang bukan saja ramah, tapi sanggup menolong meskipun terdapat halangan bahasa. Banyak kali juga saya menerima makanan percuma terutama bila berkunjung ke pasar minggu di luar bandar.

99. Jika anda rasakan masih tak berjumpa dengan rakyat Turki yang ramah, singgah saja ke masjid terutama di kawasan luar bandar. Insya Allah di sini anda akan dapat temui dan rasai ‘the real Turkish hospitality‘.

100. Pengangkutan bas dan jaringan pengangkutan awam antara bandar di Turki boleh dikatakan sangat baik. Nak beli tiket bas juga mudah dan tak perlu buat tempahan online.

Dan yang best di dalam bas siap ada pelayan yang berikan air dan biskut sambil tolak troli. Macam ala-ala naik kapal terbang pula. Kompleks dan stesen bas utama juga besar dan moden.

101. Bagi penerbangan domestik antara bandar di Turki, antara syarikat penerbangan yang terdapat di Turki adalah Turkish Airlines, Pegasus, SunExpress, Onur Air dan AtlasJet.

Sebelum buat tempahan tiket penerbangan, survey dan monitor harga dulu paling kurang 2 ke 3 bulan lebih awal daripada tarikh trip anda bermula.

102. Suka saya nak cadangkan hotel berikut jika anda bakal travel ke Turki:

Diyarbakir:
Koprucu Hotel. Hotel ini terletak di dalam bandar lama (old town) Diyarbakir. Kiranya jika anda menginap di sini anda berada di dalam kota lama yang dikelilingi city wall yang pernah menjadi kubu pertahanan di daerah ini.

Pakej menginap dan sarapan percuma. Dan kami dibenarkan menginap hingga malam pada hari terakhir kerana bas kami ke Cappadocia bergerak malam. Tiada caj tambahan dikenakan kepada kami kerana overstay. Layanan pekerja hotel juga baik meskipun ada masalah komunikasi.

Lokasi bersejarah termasuk pasar, caravanserai, muzium, kedai dan bank juga dekat dari hotel ini. Hanya perlu jalan kaki. Paling menarik, hotel ini terletak di depan sebuah masjid.

Trabzon:
Hotel Efe. Terletak di tengah bandar Trabzon, di bahagian belakang hotel adalah pasar. Juga tak jauh dari hotel adalah Laut Hitam (Black Sea) dan sebahagian daripada City Wall.

Kedai runcit, pasaraya, kedai makan, lokasi bersejarah seperti masjid, caravanserai dan muzeum boleh anda lawati dengan hanya berjalan kaki. Masalah bahasa tidak begitu ketara di sini berbanding Diyarbakir. Oh ya, disebabkan low season, pemilik hotel bagi kami bilik tambahan percuma untuk letak barang.

Cappadocia
(i) Sunset Cave Hotel. Terletak di bandar Goreme. Mudah nak ke Open Air Muzeum, dan dekat dengan panoramic view point.

Malahan di satu ketika kami sebenarnya berdiri di atas hotel ini sewaktu berada di ponoramic view point. Nak turun ke bawah (pusat bandar Goreme) juga dekat. Tiada masalah komunikasi dengan pemilik hotel yang boleh berbahasa Inggeris dengan baik.

Disebabkan kami datang dalam tempoh low season, pemilik hotel berikan bilik tambahan percuma kepada kami. Padahal bilik sedia ada dah cukup besar, bilik air pun luas dan siap ada buth tub.

(ii) View Cave Hotel. Terletak di bandar Goreme. Apa yang saya gemar tentang hotel ini adalah sarapan buffetnya yang banyak pilihan dan banyak. Hotel juga selesa dan dekat dengan Goreme Open Air Muzeum. Tiada masalah komunikasi dengan pemilik hotel. Bilik air dia tak besar sangat. Tapi ok lah.

Pamukkale
Ozbay Hotel. Lokasinya sangat dekat dengan tarikan utama di sini iaitu Cotton Castle (travetines). Hanya perlu jalan kaki dari hotel, dan perlahan-lahan mendaki ke atas mengikut laluan yang disediakan. Kedai runcit dan restoran juga tak jauh dari hotel. Anda hanya perlu berikan sedikit masa untuk meneroka di sekitar hotel.

Ephesus
Ephesus Selcuk Castle View Suites Hotel. Saya menyewa bilik di rumah ini sebenarnya. Paling best boleh basuh baju di sini. Tinggal di kalangan penduduk tempatan, meskipun di tengah bandar buat saya rasa seperti orang tempatan.

Pemandangan di waktu malam juga menarik sebab balkoni di depan bilik mengadap ke aras istana lama. Kedai dan pusat membeli belah juga dekat. Begitu juga stesen bas. Hanya dalam jarak berjalan kaki. Tiada masalah bahasa yang ketara di sini.

103. Isu keselamatan mungkin menjadi antara topik hangat bila melibatkan Turki. Ditambah dengan siri letupan yang berlaku sejak beberapa bulan lepas.

Malahan sewaktu saya berada di Istanbul, satu letupan telah berlaku di salah satu stadium di Istanbul. Antara langkah berjaga-jaga yang saya ambil adalah mengelak daripada mengunjungi lokasi ramai orang berkumpul.

Akhir kata, tidak kira di mana anda berada, pandai-pandailah bawa diri. Bagai dipesan oleh nenek moyang kita, di mana bumi dipijak, di situ langit dijunjung. Macam cliché pesanan ni kan? Tapi itulah kenyataannya. Pelajari dan buat kajian serba sedikit tentang adat budaya di negara yang ingin anda tuju sebelum berangkat.

Andai travel dapat menjadikan anda seorang insan yang lebih baik, positif, kreatif dan berdikari maka keluarlah mengembara dan kembali sebagai seorang yang lebih bersemangat untuk mengejar impian dan cita-cita anda di dalam hidup.

Pasangkan niat untuk bertemu orang-orang yang baik di sepanjang perjalanan serta ingin menambah kenalan. Seronoknya lain macam bila ada kawan dari merata tempat dan berbeza budaya serta latar belakang.

Juga, sebaiknya sebelum anda melangkah keluar, belajarlah dan ambil tahu tentang sejarah negara kita. Sekurang-kurangnya apabila ada yang bertanya, anda mampu memberikan jawapan yang bisa memperlihatkan sisi positif negara dan bangsa anda. Jika bukan kita yang berbangga dengan sejarah bangsa kita, usah berharap untuk orang lain menghargainya.

Saya berharap tips di atas dapat membantu anda yang juga ingin cuba travel sendiri di Turki. Juga harap sudi doakan agar impian saya untuk melihat lebih banyak tempat dan travel gaya bajet dimakbulkan tuhan. Travel memang perlukan duit. Tapi bukan bermakna travel memerlukan belanja yang besar jika anda tahu caranya.

Its ok to get lost whilst travelling abroad. It might probably leads you to a very special moment that will be remembered for a life time.

Secara jujurnya saya akui saya tak kisah jika sesat sewaktu travel. Kerana di waktu beginilah tuhan akan temukan saya dengan insan-insan yang sanggup menolong saya.

Meskipun momen yang berlaku hanya beberapa minit sahaja, tapi inilah antara yang menjadi kenangan paling manis untuk dikenang – bertemu dengan insan-insan berhati baik.

Baca lagi 22 Aktiviti Menarik Yang Boleh Anda Lakukan Bila Travel Ke Cappadocia Turki


Akibat Mahu Merompak Mesin ATM, Lelaki Ini Terima Satu Kejutan Besar. Memang Lawak!

Kejadian rompakan ini berlaku di Darwin, Australia. Pihak Polis Australia telah mengeluarkan video yang memaparkan percubaan seorang perompak yang cuba untuk merompak mesin ATM dengan menggunakan bahan letupan pada tengah malam. Apa yang terjadi seterusnya hanya membuatkan kami ketawa berdekah-dekah.

Crime doesn’t pay. Bila kita buat sesuatu yang salah, kita samada ditangkap atau dijatuhkan hukuman. Dalam kes ini, lelaki ini telah terima hukuman on-the-spot. Dilaporkan, muka lelaki ini cedera disebabkan bahan letupan yang beliau gunakan. Haha!


Spotify Bersedia Untuk Memasuki IPO Dengan Nilai RM90 Bilion

Berjaya menjadi syarikat penstriman muzik paling berjaya dunia ternyata mampu memberi keyakinan buat Spotify untuk bersedia memasuki IPO.

Syarikat yang berasal dari Sweden ini dikatakan bakal memasuki pasaran saham selepas dinilai dengan harga $23 bilion (RM90 bilion) berdasarkan prestasi semasa baru-baru ini.

Pengumuman Spotify memasuki pasaran saham ini dibuat selepas syarikat ini mengumumkan kerugian sebanyak $1.5 bilion pada tahun 2017 dimana $1 bilion hilang disebabkan masalah melibatkan rundingan bersama syarikat Tencent.

Setakat ini Spotify sudahpun berjaya ditawarkan di 61 buah negara melibatkan 159 juta pelanggan seluruh dunia dimana 71 juta daripadanya merupakan pelanggan berbayar.

Peningkatan jumlah pelaburan di dalam Spotify bakal membolehkan syarikat ini menawarkan sesuatu yang lebih menarik dan fresh buat para pengguna.


Spotify Buat Android Bakal Membolehkan Anda Membawa Masuk Muzik Luar

Sejak adanya platform Spotify, para pengguna nampaknya tidak lagi mempunyai masalah untuk mendengarkan muzik dengan cara yang sah.

Harganya yang berbaloi serta sokongan lagu yang banyak antara yang membuatkan Spotify menjadi pilihan.

Terbaru, Spotify bakal menawarkan sebuah fungsi terbaru buat pengguna Android dimana para pengguna berpeluang memuat masuk muzik luar dalam format mp3 kedalam Spotify.

Penawaran ini dibuat bagi membolehkan para pengguna dapat mendengarkan muzik yang tidak tersedia di platform ini.

Berdasarkan idea terbaru Spotify ini, agak menarik untuk menyaksikan bagaimana platform ini dapat menghalang daripada gejala cetak rompak muzik berulang kembali. Setakat ini fungsi terbaru ini bakal ditawarkan buat pengguna Android terlebih dahulu.


Spotify Buka Peluang Untuk Hantar Podcast Di Platform Mereka

Kehadiran Spotify nampaknya berjaya menarik perhatian ramai untuk melanggan servis muzik berbayar. Terkenal dengan platform menawarkan pelbagai muzik, kini nampaknya Spotify ingin mula memasuki menawarkan podcast buat orang ramai.

Melalui fungsi terbaru Spotify ini, para pengguna berpeluang memuat naik podcast yang dibuat terus ke platform ini. Setakat ini, Spotify cuma menawarkan penawaran podcast yang dimuat naik dan belum menyokong podcast yang dijalankan secara live.

Berdasarkan jumlah pengguna seramai 180 juta, Spotify yakin penawaran terbaru ini bakal memberi lebih hiburan dan meningkatkan lagi jumlah pengguna platform ini. Buat anda yang sudahpun menghasilkan beberapa podcast, inilah masanya untuk anda cuba muat naik di Spotify.


Spotify Dilaporkan Membuang Sebanyak 600 Tenaga Kerja Seawal Minggu Ini

Krisis ekonomi global telah merubah landskap bisnes sesebuah syarikat. Kini syarikat teknologi gergasi mula mengambil kira untuk membuang sejumlah tenaga kerja kerana mahu menjimatkan kos operasi.

Terbaharu, Spotify kini menjadi sebuah lagi syarikat teknologi yang turut mengumumkan pengurangan tenaga kerja iaitu sekitar 6% pekerja sepenuh masa. Secara kasarnya, ia memberi kesan kepada hampir 600 orang pekerja Spotify.

Spotify memaklumkan ini adalah sebahagian daripada penstrukturan semula syarikat mereka, meningkatkan kadar efisien, menggurangkan kos dan juga mempercepatkan pembuatan keputusan.

Malah, syarikat ini mahu melakukan pembuangan seawal minggu ini. Jurucakap Spotify bagaimanapun enggan memberikan sebarang komen berkaitan perancangan membuang tenaga kerja pada masa kelak. Syarikat Meta, Alphabet inc, Amazon inc dan Microsoft juga telah mengumumkan pembuangan tenaga kerja baru-baru.


Spotify Gift Card Akan Mula Dijual Di 7Eleven

Jika anda pernah ke negara luar, gift card bukan lagi sesuatu yang baru. Selalunya gift card seperti Google Play Store akan disusun bersama gift card daripada Apple Store dan iTunes. Bagi anda yang sering mendengar muzik pada peranti mudah alih, agak mustahil untuk anda tidak mengenali Spotify yang merupakan antara penyedia servis penstriman muzik terbaik ketika ini.

Setelah hampir 3 tahun Spotify berada di dalam pasaran Malaysia, kini tibanya untuk Spotify untuk mula menjual gift card secara meluas. Dijangka kerjasama diantara 7-Eleven dan Spotify ini bakal memberi peluang buat Spotify meningkatkan lagi bilangan pengguna seluruh Malaysia.

Penggunaan sedikit sebanyak dapat memberi kemudahan buat mereka yang tidak mempunyai kad debit untuk mendapatkan akses premium Spotify.

Berdasarkan laporan, Spotify berjaya mengurangkan kadar cetak rompak dalam industri muzik. Spotify mengatakan pengguna Malaysia telah menstrim lagu selama 8.3 bilion minit sehingga kini. Dijangka angka ini meningkat 71% setiap tahun. Boleh tahan lama dan kerap juga ya rakyat Malaysia layan lagu di Spotify.

Dalam pada itu, anda kini boleh mengakses atau menghantar lagu melalui Spotify kepada kawan anda menggunakan aplikasi permesejan Messenger. Mungkin cara terbaik untuk anda meluahkan perasaan anda melalui lagu.


Spotify Hasilkan ‘Playlist’ Khas Sempena Jerebu Di Malaysia

Umum tahu sejak akhir-akhir ini Malaysia telah dilanda dengan jerebu yang dibawa oleh negara seberang. Orang ramai juga telah dinasihatkan untuk menjaga kesihatan dengan memakai mask yang sesuai manakala beberapa sekolah juga telah ditutup demi kesihatan kanak-kanak.

Disebalik keadaan jerebu yang serius, Spotfiy selaku platform penstriman muzik telah mengambil inisiatif untuk menghasilkan sebuah playlist khas sempena musim jerebu di Malaysia yang dinamakan sebagai Hazed & Confused.

Playlist ini berjaya mendapat perhatian netizen berikutan seleksi lagu yang sangat ‘tepat’ dengan temanya seperti No Air, Harder To Breath dan Lose My Breath dan lain-lain lagi. Tidak hairanlah playlist yang baru sahaja dihasilkan Spotify ini sudahpun menerima hampir 9,000 pengikut.

Pastinya orang ramai mengharapkan musim jerebu akan cepat reda bagi mengelakkan kepada masalah kesihatan yang tidak diingini. Sementara menantikan keadaan kembali pulih, mungkin anda boleh memilih untuk mendengar playlist yang sedang trending ketika ini. Klik di sini untuk mendengarnya.

Boleh tahan kreatif bukan apa yang dilakukan Spotify bersempena dengan keadaan semasa? Kami kongsikan lagi beberapa lagi artikel berkaitan Spotify yang mungkin menarik minat anda. Klik pautan dibawah untuk membacanya.

Spotify Berjaya Peroleh 100 Juta Pelanggan Berbayar

‘Fake Love’ Daripada BTS Berjaya Menjadi Lagu K-Pop Paling Kerap Distrim Di Spotify

Spotify Tambah Fungsi ‘Mute’ Untuk Penyanyi Yang Anda Tidak Suka


Spotify Perkenal DJ Untuk Memberikan Pengalaman Seperti Radio ‘Live’

Mendengar lagu di Spotify sudah menjadi satu kebiasaan bagi pencinta muzik. Bagaimanapun, kadang-kala anda pasti merindui untuk mendengar celoteh DJ yang berinteraksi di samping mendengar lagu kegemaran menerusinya.

Jadi, Spotify memberi solusi dengan melancarkan DJ yang merupakan kecerdasan buatan yang menjadi pengganti DJ manusia. Dengan pengenalan ini, anda sudah tidak akan keseorangan lagi dan bakal ditemani oleh DJ sewaktu mendengar muzik.

Seperti DJ di dunia sebenar, DJ maya ini akan memainkan muzik mengikut citarasa pengguna dan memberi komentar tentang sesebuah lagu sebelum dimainkan.

Dengan ini, pengguna akan dapat mendengar lagu kegemaran dalam masa yang sama ditemani oleh DJ tersebut sepanjang playlist dimainkan. Menariknya, DJ ini juga boleh menyarankan lagu baharu dengan genre yang diminati malah memutarkan semula lagu yang lama tidak didengari.

Buat masa ini, Spotify DJ hanya diberikan kepada pengguna premium di Amerika Syarikat dan Kanada sahaja. Selepas itu, barulah diberikan secara rasmi kepada para pengguna.


Spotify Tawarkan Pakej Langganan Tiga Bulan Serendah RM2 Bagi Pelanggan Baru

Sekiranya sebelum ini para pengguna terpaksa mendengar lagu secara haram kerana kekurangan platform untuk mendengar muzik secara sah, kini tidak lagi dengan adanya Spotify.

Melalui pakej terbaru yang ditawarkan Spotify bagi menarik lebih ramai pengguna baru, para pengguna berpeluang melanggan Spotify dengan harga serendah RM2 sahaja. Lebih menarik, harga yang ditawarkan ini sah selama tiga bulan. Pada kami ianya sebuah harga yang berbaloi khususnya buat mereka yang belum pernah mencuba menggunakan Spotify.

Difahamkan tawaran terhad ini cuma berlangsung sehingga 31 Disember ini sahaja. Pihak Spotify juga tidak menjanjikan sebarang kontrak buat para pengguna dimana anda boleh membatalkan pada bila-bila masa sahaja. Apa lagi, inilah masanya untuk pengguna baru mencuba keseronokan menggunakan aplikasi penstriman muzik Spotify.


SPR Sediakan Laman Khas Untuk Anda Menyemak Lokasi Mengundi

Bahang Pliharanraya Umum Ke-14 semakin terasa. Bersesuaian dengan tarikh mengundi yang bakal berlangsung tidak lama lagi iaitu pada 9 Mei 2018, Suruhanjaya Pilihan Raya (SPR) pada hari ini telah menawarkan sebuah laman khas untuk anda menyemak lokasi mengundi anda sebelum membuat undi bagi parti pilihan anda.

Melalui laman yang ditawarkan, apa yang perlu anda lakukan adalah memasukkan nombor kad pengenalan anda dan tekan butang semak untuk mengetahui lokasi mengundi anda.

Buat anda yang masih belum menyemak lokasi mengundi anda, adalah lebih baik untuk membuat persediaan awal dengan membuat semakan di laman rasmi SPR ini. Anda boleh klik di sini untuk menyemak.

Baca lagi: Tun Mahathir Sah Bertanding Di Parlimen Langkawi


SPRM Dakwa Bekas CEO SSM Dan Anak Bagi Kes Rasuah RM5.7 Juta

Bekas ketua pegawai eksekutif Suruhanjaya Syarikat Malaysia (SSM), Zahrah Abd Wahab Fenner dan anak lelakinya, Abdulazeez Wan Ruslan telah didakwa untuk 37 pertuduhan rasuah yang melibatkan RM5.7 juta.

Untuk pengetahuan anda, Zahrah berdepan dengan 33 pertuduhan melibatkan RM5,718,000 manakala anak lelakinya dikenakan empat pertuduhan yang melibatkan RM160,000 dan kesemua tuduhan dibuat di bawah Akta SPRM dan Kanun Keseksaan.

Menurut laporan Malaysiakini, bagi 28 pertuduhan yang dibuat di bawah Seksyen 17 (a) Akta SPRM, Zahrah, 60, dituduh menerima wang tunai berjumlah RM5,279,000 sebagai balasan kepada beliau untuk antara lain meluluskan permohonan menjalankan program seperti Online Networking Entrepreneurs Suruhanjaya Syarikat Malaysia (ONE SSM) dan Karnival Usahawan Muda (YPo) di negeri Kedah, Pulau Pinang, Perlis, Pahang, Terengganu, Kelantan, Melaka, Kuala Lumpur, Johor, Sarawak dan Sabah.

Zahrah juga dituduh antara lain menerima wang untuk meluluskan permohonan beberapa syarikat yang dilantik untuk program pengiklanan papan iklan SSM di Kedah, Melaka, Perak dan Johor. Anaknya, Abdulazeez pula berhadapan tuduhan menerima rasuah dan bersubahat dengan ibunya untuk suapan berjumlah RM160,000.

Jika disabitkan bersalah, Zahrah dan Abdulazeez bakal berdepan hukuman penjara maksimum 20 tahun, dan denda tidak kurang daripada lima kali suapan yang terlibat atau RM10,000 atau yang mana lebih tinggi.

Mahkamah telah membenarkan Zahrah diikat jamin RM300,000 dengan dua penjamin manakala Abdulazeez pula diikat jamin RM70,000 berserta syarat tambahan masing-masing perlu menyerahkan pasport kepada mahkamah sehingga kes selesai serta perlu melaporkan diri di pejabat SPRM.

Kedua-dua individu mengaku tidak bersalah dan sebutan semula kes itu telah ditetapkan pada 26 November 2019 ini.

Kami kongsikan lagi beberapa artikel berkaitan kes mahkamah yang berlaku baru-baru ini. Klik pautan di bawah untuk baca lebih lanjut.

Bekas CEO 1MDB Mengaku Terima Gaji RM99,000 Sebulan Dan Bonus RM1.44 juta

Pelakon Zarina Zainuddin Sebak Didenda RM17,500


Akibat Meludah Di Tempat Awam, Pesakit COVID-19 Di Arab Saudi Berdepan Hukuman Pancung

Seorang lelaki warga asing yang didapati positif wabak coronavirus di Arab Saudi berdepan hukuman mati dengan cara dipancung. Tindakan beliau meludah di troli pada sebuah pusat membeli telah mendatangkan kemarahan orang ramai, lapor Al Bawaba.

Lelaki yang tidak disebut namanya telah ditangkap oleh para pekerja pusat membeli belah selepas melihat tingkah laku beliau yang meludah secara sembarangan.

Dalam laporan yang dipetik dari The Sun, lelaki tersebut telah didapati positif wabak COVID-19, beliau diperiksa sewaktu berada di dalam tahanan. Pihak berkuasa turut menyembunyikan identiti dan warganegara lelaki tersebut.

Tidak jelas adakah lelaki itu sedar bahawa beliau dijangkiti wabak COVID-19 atau tidak semasa dia melakukan tindakan meludah di tempat awam.  Namun beberapa sumber rasmi menyatakan bahawa apa yang dilakukan oleh lelaki tersebut adalah tindakan yang dianggap sebagai kesalahan besar.Middle East Monitor menyatakan bahawa jika polis Arab Saudi mendakwa beliau dengan kesalahan sengaja meludah di tempat awam dan mempunyai kesedaran bahawa dia memiliki virus yang telah membunuh lebih 30,000 orang di seluruh dunia, dia bakal menghadapi hukuman pancung dari kerajaan Saudi. “Tindakan ini dikutuk oleh agama dan hukum,” kata sumber tersebut kepada media Arab Saudi.

Tambah pihak berkuasa Saudi, tindakan beliau ini juga dilihat secara sengaja untuk menyebarkan wabak coronavirus di antara ahli masyarakat serta mahu menimbulkan panik di antara mereka.

Pihak berkuasa Saudi telah meminta semua orang yang mengunjungi pusat membeli belah tersebut untuk segera menjalani ujian di hospital.

Di Arab Saudi, lebih 1,104 kes positif COVID-19 dilaporkan di sana dengan 3 orang telah direkodkan meninggal dunia. Arab Saudi juga telah berjaya menyembuhkan 35 orang pesakit sejak wabak ini menyerang negara tersebut.

Untuk bacaan lanjut mengenai COVID-19, klik pautan di bawah.

Datuk Bandar Di Itali Bertukar Nada Gangster, Nasihat Penduduk Yang Masih Berdegil

Tidak Cukup ‘Tangan’ Lawan COVID-19, Israel Mula Minta Bantuan Negara Islam

Redha ‘Dihina’ Masyarakat, 2 Jemaah Tabligh Seri Petaling Buka Cerita Sebenar


SPRM Dedah Wujud Unsur Rasuah Dalam Urusan Pengambilan Pekerja Asing

Merujuk kepada stastik yang dikeluarkan oleh Portal Data Terbuka Malaysia, sehingga 30 Jun 2019, seramai 2,002,427 pekerja asing sudah berada di Malaysia dengan negeri Selangor menjadi negeri paling banyak didiami oleh warga asing iaitu seramai 608,308 orang.

Semalam, Suruhanjaya Pencegah Rasuah Malaysia (SPRM) mendedahkan bahawa telah wujud penyalahgunaan kuasa, rasuah serta eksploitasi dalam urusan pengambilan pekerja asing di negara ini.

Ketua Pesuruhjaya SPRM, Latheefa Koya memberitahu wujud agen dan individu yang mengambil peluang untuk mengeksploitasi pekerja asing yang ingin masuk ke negara ini.

Menurut beliau lagi, isu rasuah yang melibatkan warga asing ini memang banyak berlaku. Ada diantara warga asing ini datang ke sini kononnya mempunyai kerja tetapi hakikatnya tiada.

“Ada yang datang ke Malaysia kemudian tiada dokumen. Mungkin ada orang khianat, contohnya mereka buat visa, lepas itu mereka tamatkan proses pengambilan,” katanya kepada Bernama selepas perbincangan panel Sidang Kemuncak Matlamat Pembangunan Mampan Malaysia (SDG) 2019, semalam.

Sehubungan dengan itu, beliau telah mencadangkan agar proses kemasukan pekerja asing dikendalikan oleh Kementerian Dalam Negeri (KDN) dikembalikan kepada Kementerian Sumber Manusia (KSM) kerana bahagian KSM lebih mengetahui berapa banyak peluang pekerjaan sedia ada untuk pekerja asing.

Kebanyak majikan di Malaysia gemar mengupah pekerja asing kerana kadar upah mereka jauh lebih murah berbanding dengan rakyat tempatan. Jika dilihat, rata-ratanya gemar mengupah pekerja dari Bangladesh, Indonesia, dan Myanmar. Jika keadaan ini dibiarkan berterusan, kadar mata wang negara boleh jatuh ke paras bahaya oleh kerana banyak yang keluar daripada masuk.

Terdahulu SPRM dakwa bekas CEO SSM dan anak gara-gara terlibat dalam satu kes rasuah berjumlah RM5.7 juta. Klik pautan di bawah untuk bacaan lanjut.

SPRM Dakwa Bekas CEO SSM Dan Anak Bagi Kes Rasuah RM5.7 Juta

SPRM: Rasuah Tetap Musuh No 1 Negara, Bukan Dadah


SPRM Gegar Pejabat Mewah Yang Dijadikan Pusat Panggilan ‘Scammer’ Dan Penipuan Pelaburan

Pada minggu lalu, sebuah operasi khas yang dinamakan Op Tropicana bagi menangkap dalang disebalik siri penipuan pelaburan yang berpengkalan di Malaysia. Kejayaan serbuan ini telah membongkar suspek-suspek yang terdiri daripada warga asing.

Kini SPRM sekali lagi menyerbu sebuah pejabat mewah yang dijadikan pusat panggilan oleh sindiket penipuan pelaburan oleh sindiket penipuan pelaburan dan kriptowang.

Dalam serbuan ini, Pasukan Khas Bahagian Pengubahan Wang Haram (AML), SPRM menemui pelbagai peralatan antaranya set komputer, pelayan internet, peralatan pejabat dan pelbagai kelengkapan dipercayai akan digunakan bagi tujuan mencari mangsa.

Malah, pejabat itu turut dilengkapi dengan sistem kamera litar tertutup (CCTV) di setiap sudut sehingga mencecah 12 unit bagi sesebuah ruang kerja malah kesemua tingkap ditutup dengan pelekat.

Difahamkan pejabat di tingkat 15 berkenaan sudah hampir 90 peratus siap diubahsuai dengan kos termasuk pelbagai kelengkapan komputer dianggarkan mencecah RM500,000. Pejabat berkenaan dipercayai akan beroperasi dalam tempoh dua ke tiga bulan lagi itu disyaki menjadi pusat panggilan sindiket penipuan antarabangsa.

Sindiket berkenaan juga disyaki mensasarkan mangsa luar negara dan tidak menolak kemungkinan rakyat Malaysia turut menjadi mangsa menerusi iklan pelaburan di media sosial seperti Instagram, Twitter dan Facebook.

Mereka dipercayai telah memperdaya mangsa dengan meyakinkan mereka supaya melabur ke dalam syarikat pelaburan yang tidak wujud dan syarikat tersebut hanyalah rekaan semata-mata.


SPRM: Rasuah Tetap Musuh No 1 Negara, Bukan Dadah

Ketua Suruhanjaya Pencegahan Rasuah Malaysia (SPRM), Tan Sri Dzulkifli Ahmad tetap dengan pendiriannya mengatakan bahawa rasuah adalah musuh no 1 negara walaupun kenyataan ini pernah dicanggah oleh Timbalan Menteri Dalam Negeri, Datuk Nur Jazlan yang berpendapat bahawa dadah adalah musuh no 1 negara, bukan rasuah.

Menjelaskan kenyataannya, Tan Sri Dzulkifli menerangkan bagaimana dadah boleh menjadi musuh no 1 negara sedangkan rasuahlah yang membenarkan dadah menembusi sempadan negara kita. Kenyataan ini diperkuatkan dengan memberitahu, meskipun penguatkuasa dan undang-undang di negara kita sudah ketat, termasuk hukuman mati mandatori, namun pengedaran dadah di negara kita masih lagi berleluasa.

Kempen kesedaran terhadap rasuah sebagai musuh no 1 negara kepada masyarakat kini sedang diperkenalkan. Salah satunya terdapat di Stesen LRT Bangsar.

Mewakili generasi pintar hari ini, kami bersetuju dengan kenyataan Tan Sri Dzulkifli Ahmad yang berpendapat bahawa rasuah adalah musuh no 1 negara. Dilihat dari sudut yang lebih tajam, kesan terhadap penyalahgunaan kuasa ‘rasuah’ ini lebih dahsyat jika hendak dibandingkan dengan dadah. Lebih parah, rasuah boleh menjejaskan imej negara dan kepercayaan orang ramai terhadap kecekapan sistem perundangan negara kita. Di samping itu, ia turut menganggu kehidupan masyarakat dan birokrasi pemerintahan.


SPRM Serbu Lapan Agensi Kerajaan, Sembilan Syarikat Didakwa Seleweng RM92.5 Bilion

Suruhanjaya Pencegahan Rasuah Malaysia (SPRM) sudah mulakan siasatan terhadap isu membabitkan penyelewengan RM92.5 bilion oleh kerajaan terdahulu, lapor Harian Metro.

Sebanyak lapan agensi kerajaan dan sembilan syarikat diserbu pegawai SPRM. Sumber SPRM menyatakan lapan agensi kerajaan itu dikesan menerima peruntukan besar melalui pakej rangsangan diluluskan kerajaan terdahulu pada 2020 dan 2021.

Susukan serbuan di lapan agensi kerajaan berkenaan, SPRM turut menyerbu sembilan syarikat untuk mendapatkan dokumen tertentu.

“Sembilan syarikat berkenaan dipercayai adalah pembekal utama kepada lapan agensi berkenaan.

“Bagaimanapun masih terlalu awal untuk mendedahkan butiran lanjut berikutan siasatan SPRM masih di peringkat awal.

“Pihak SPRM memerlukan lebih masa untuk menyemak kes itu secara menyeluruh dan mengesan sebarang kegiatan rasuah, salah laku kuasa atau penyelewengan,” katanya

SPRM sebelum ini berkata, siasatannya terhadap dakwaan salah guna dana pakej rangsangan ekonomi ketika COVID-19 tertumpu kepada sejumlah peruntukkan RM92.5 bilion yang dibelanjakan kerajaan terdahulu.

Dalam kenyataannya SPRM memaklumkan, Kementerian Kewangan sudah memperincikan butiran dana itu di bawah pakej rangsangan ekonomi pada 2020 dan 2021 berkaitan pengurusan pandemik COVID-19.

Menurutnya, hasil siasatan awal mendapati jumlah peruntukan itu dianggarkan berjumlah RM530 bilion, dan berdasarkan jumlah itu, RM92.5 bilion membabitkan dana kerajaan manakala RM437.5 bilion bukan daripada kerajaan.

Susulan itu, SPRM dikatakan bakal memanggil bekas Perdana Menteri Muhyiddin Yassin dan dua bekas menteri untuk membantu siasatan berhubung kes berkenaan.


‘Spy’ Buat Aku Tertinggal Bas, Kisah Perjalanan JB-Klang Dengan RM30 Sahaja

Teringat cerita lama yang aku rasa agak sadis jugalah dalam hidup aku ini. Tetapi aku nak ceritalah, mungkin ada pengajaran di sebaliknya untuk mereka yang membacanya.

Kisahnya semasa di penghujung sem di UTM Skudai, aku antara student yang lambat balik. Saja aku beli tiket bas lambat selepas ramai yang dah balik. Biasalah, hujung sem memang susah sikit nak dapat tiket last minute. Sebenarnya itu antara sebab aku dapat tiket lambat. Hehe!

Tiket bas Transnasional JB-Klang aku dijadualkan bertolak pada jam 12 malam. Naik dari Skudai, di stesen minyak Shell. Lebih kurang 20 minit sebelum bas sampai, aku dah siap-siap tunggu di jejantas. Aku bawa banyak barang nak balik, cuti kan. Dressing seperti biasa, aku pakai jaket sebab tak tahan dengan penghawa dingin bas yang sejuk. Lebih-lebih lagi di waktu malam. Aku pakai cap seperti biasa, stylo.

Disebabkan musim cuti ini, banyak bas di situ. Berderet bas menunggu di sebelah tepi jalan sebelum stesen Shell itu. Tunggu punya tunggu, bas tak sampai-sampai. Aku dah mundar-mandirlah tengok belah-belah sana agaknya bas itu tunggu. Tetapi hampa, tiada juga. Aku dah mula risau. Dah lewat 30 minit dari waktu yang dijadualkan, masih tak muncul juga bas yang dinanti-natikan.

“Nak cuti ni, jalan pun sesak. Bas lambatlah agaknya,” aku cuba sedapkan hati ini.

Memang, kadang-kadang bas sampai lambat sikit kalau jem. Lebih-lebih lagi kalau hari Jumaat petang. Walaupun waktu itu malam, masih juga aku nak sedapkan hati ini. Hahaha!

Tiba-tiba datang dua lelaki dari belakang menyerbu dan tarik baju aku dengan kasar. Tangan aku ditarik ke belakang dan digari. Gari woi! Gila mana tak terkejut aku?! Masa itu, black belt calit 2 Teakwando aku pun hilang entah kemana. Haha! Biasalah, tiba-tiba kan, mana ready nak pertahankan diri.

Dua lelaki itu bawa aku pergi ke sudut belakang stesen Shell itu, jauh dari orang dan gelap. Dia suruh aku duduk di tepi itu. Sekali tengok, macam bukan polis sebab tak pakai uniform. Mungkin ‘mata-mata’ agaknya. Fine. Mereka soal aku macam-macam.

Aku jawablah yang aku student dan nak balik kampung sambil menunjukkan barang aku yang banyak diletakkan di jejantas itu.

Malangnya mereka tidak percaya. Kurang asam! Dia raba poket seluar dan cari handphone. Dia check mesej aku dan miss call nombor dia.

Tidak lama kemudian, dia buka gari dan lepaskan aku. Aku agak dia dah ada orang dah yang dia nak target itu. Tetapi malangnya bukan aku.

“Kau masuk kandang aku,” selamba saja dia cakap dekat aku sambil menunjukkan kad dia kononnya nak tunjuk dia polis.

Sudahlah gelap, tak nampak apa-apa dan aku tengah keliru, manalah aku boleh berfikiran waras nak check dia polis ke apa.

Aku hanya fikir nak balik saja pada masa itu. Dalam hati aku menyumpah seranah dua lelaki itu. Sakit aku dibuatnya. Cepat-cepat aku blah, pergi ke tempat menunggu bas tadi.

Selepas aku, ada pula lelaki yang lain kena gari juga. Kurang asam betul dua lelaki itu, main cekup orang saja. Kasihan pula lelaki itu kena seperti aku. Orang lain tengok saja, malu wei! Macam itulah agaknya orang lain tengok aku tadi. Hahaha!

Malas nak fikir dah, aku tunggu juga bas aku. Tunggu punya tunggu, tengok jam dah berjam-jam sudah.

Jauh terlajak begini aku rasa bas memang takkan datang. Aku call kaunter bas di Larkin dan tanya tentang bas aku. Dia kata bas aku dah lepas Skudai. Hmm.. Menyumpah lagi aku dalam hati.

Haha! Jangan kecam aku, masa itu memang tak ingat dah nak istighfar semua. Memang layan saja hati yang pedih itu. Syaitan banyak. Hahaha!

Selepas call kaunter bas, ingat nak call parent di rumah untuk beritahu keadaan aku. Tetapi kredit habis pula. Adui! Check wallet, alamak, tinggal RM30 saja.

Macam mana nak balik ni? Tetapi chill, sebab dah biasa independent. Aku tawakal saja nak tahan mana-mana bas yang nak balik Klang. Itu pun kalau adalah.

Punya lama aku di situ sampai tinggal seorang dua saja yang menunggu bas. Aku pun tanyalah salah seorang lelaki, dia nak balik ke mana. Dia jawab, “Klang.”

Yes!! Masih ada harapan, ada harapan. Haha! Nampak sudah cahaya di situ.

Tanya pula berapa tiket bas, dia jawab RM35. Aduh! Short RM5 pula. Mana aku nak cari ni?

Masa itu pemalu lagi, aku tak naklah pinjam duit orang. Nak buat macam mana, aku pun ceritalah kisah aku tadi pada dia tetapi tak cerita tentang duit short itu. Dia pun agaknya kasihan pada aku. Aku minta dia tanyakan driver bas itu kalau masih ada seat kosong.

Bas dia pun sampai, dia naik bas itu dan terus jumpa driver. Tiba-tiba dia turun balik dari bas dan cakap ada satu seat kosong.

“Alhamdulillah, boleh balik ni,” getusku dalam hati.

Selepas cakap terima kasih pada lelaki itu, aku cepat-cepat naik bas jumpa driver itu.

“Bang, tiket berapa bang?” dalam hati risau, jantung berdupdap dibuatnya.

Rezeki di kala susah weh! Syukur, lupa terus kepedihan di hati ini. Cepat-cepat aku bayar habis, kosong wallet aku. Aku angkat barang semua naik bas dan cari seat kosong. Dalam hati tak putus-putus panjatkan syukur.

Sepanjang perjalanan itu aku tak berhenti-henti mengimbas kembali kisah tadi. Rasa geram, sakit hati, semua ada.

Selepas itu aku fikir, “Eh? Kredit dah habis macam mana nak call parent aku minta mereka ambil aku di stesen bas Klang?”. Bertawakal lagilah aku nampaknya.

Lebih kurang jam 6 pagi aku sampai di stesen bas Klang. Melanguk sajalah aku dekat situ dengan harapan parent aku datang. Tiba-tiba memang datang betul. Mereka pun agak-agak saja aku sampai jam berapa sebab aku dah beritahu yang tiket bas aku bertolak tengah malam. Pandai-pandailah tunggu di situ. Haha!

Selepas sembahyang Subuh di surat, terus balik ke rumah. Tamat ceritanya.

“Fath, kalau ada orang datang dekat pada kita minta derma ke, duit ke, kalau kita mampu bagi, kita bagilah berapa yang mampu. Jangan kita fikir sangat dia nak guna duit itu untuk apa selepas itu. Orang itu baik ke, orang itu tak baik ke, jangan fikir. Dia nak guna duit itu atas jalan kebaikan atau keburukan, itu antara dia dengan Tuhan. Yang penting kita dapat pahala sebab sudah membantu.”

Sedikit sebanyak kata-kata itu mendorong aku untuk buat mana yang termampu. Aku fikir, mungkin ini antara sebab Tuhan membantu aku bila aku benar-benar terdesak dan susah. Kan? Kita tidak tahu bila kita akan ditimpa musibah. Jadi, jika kita nampak orang lain dalam kesusahan, bantulah mereka mana yang termampu untuk meringankan beban mereka. Mana tahu, satu hari nanti, orang itu yang akan membantu kita di kala kita susah.


Squid Game Tanpa Hukuman Mati, Permainan Berdasarkan Siri Netflix Akan Dianjurkan Di Abu Dhabi

Squid Game telah berjaya mencipta fenomena yang luar biasa kepada masyarakat umum. Sejak ia dilancarkan, drama bersiri 9 episod itu telah berjaya menduduki tempat pertama di pelbagai negara sejak bulan September tahun ini. Kini, sekumpulan orang diberi peluang mencuba permainan tersebut dan kelainan yang paling besar adalah tanpa hukuman mati.

Memetik laporan The National, dua kumpulan yang akan disertai oleh 15 peserta telah dipilih untuk menyertai permainan tersebut yang dianjurkan oleh Pusat Kebudayaan Korea di Abu Dhabi. Para peserta juga akan memakai pakaian yang sama seperti para pelakon Squid Game – manakala staf pula akan mengenakan baju warna merah dengan topeng muka.

Pusat Kebudayaan Korea menyatakan bahawa perbezaan yang ketara dari drama Squid Game adalah tiadanya elemen kejam dan dramatik. Permainan yang dianjurkan oleh organisasi ini akan lebih terarah kepada menyampaikan serta mendidik masyarakat UAE mengenai budaya yang terdapat di Korea.

Lampu hijau lampu merah, batu loncatan kaca, permainan dalgona, guli dan ttakji semuanya akan dimainkan dalam lima pusingan yang berbeza. Di Netflix, para peserta mati apabila mereka gagal menyelesaikan permainan, tetapi menjelang acara tersebut, Pusat Kebudayaan Korea menekankan tiada elemen kejam yang akan dikenakan dan peserta yang tersingkir akan berada di tepi untuk menonton peserta lain meneruskan permainan.

Nam Chan-woo, pengarah Pusat Kebudayaan Korea, mengatakan tentang acara tersebut: “Di tengah populariti Squid Game, kami telah mempersiapkan acara ini untuk merasa sendiri pengalaman budaya bermain di Korea bersama orang ramai di Emiriah Arab Bersatu. Sama seperti K-pop telah mendapat populariti di seluruh dunia melalui YouTube pada tahun 2010-an, saya rasa Netflix akan menjadi saluran untuk penyebaran global kandungan video Korea seperti drama dan filem.”

“Permainan ini adalah permainan masa kecil yang sangat popular di Korea. Secara peribadi, saya selalu bermain semasa kecil bersama rakan sekolah dan rakan di kawasan kejiranan saya. Dalam bahasa Korea kami memanggilnya, ‘Bunga mawar Sharon telah berkembang,’ dan bukannya Lampu Hijau dan Lampu Merah. Orang yang dikesan bergerak akan kalah,” kata Nam.

Untuk pusingan ini, KCC merancang untuk melakukan batu loncatan di lantai, dengan mengatakan ia akan “berjalan sama seperti dalam siri Squid Game.”

“Selepas sekolah dalam perjalanan pulang, anda akan melihat pembuat dalgona di hadapan sekolah anda. Anak Korea membayar Dh1 atau Dh2 10 hingga 20 tahun yang lalu, jadi mungkin Dh5 hingga Dh10 sekarang, untuk satu permainan dalgona.

“Mereka semua berkumpul dengan rakan-rakan mereka dan berusaha mengeluarkan bentuk yang ditandai. Sekiranya anda berjaya mendapat bentuknya tanpa ada cacat cela, anda akan mendapat satu lagi secara percuma, ”kata Nam.

“Dua pemain diperlukan untuk bermain permainan dengan guli, dan mereka yang menghabiskan semua guli akan kalah. Namun, KCC akan melakukan permainan lain atau ganjil dengan guli, ”kata Nam. “Ini juga permainan anak-anak yang sangat umum di kalangan orang Korea.”

Sama seperti permainan yang dimainkan dalam episod pertama rancangan ini, pemain yang berjaya membalikkan kertas tebal itu akan menjadi pemenang.

“Ini adalah permainan tradisional Korea; kami bermain ttakji dengan rakan dan keluarga semasa cuti, seperti Hari Tahun Baru atau Hari Kesyukuran,” kata Nam. “Orang Korea menggunakan kalendar lama untuk membuatnya kerana mereka biasanya cukup keras untuk membuat ttakji yang tahan lama.”

Permintaan kasut Vans ‘slip-on’ putih meningkat 7,800% gara-gara Squid Game. Untuk bacaan lanjut, klik pautan di bawah.

Permintaan Kasut Vans Slip-On Putih Meningkat 7,800% Kerana Squid Game

Penonton Mula Dakwa Squid Game Tiru Filem Jepun Tahun 2014

Nombor Pada Kad Squid Game Asli, Pemilik ‘Stress’ Terima Lebih 4,000 Panggilan Setiap Hari


Sri Lanka Muflis, Penunjuk Perasaan Terkejut Jumpa Banyak Wang Di Istana Presiden

Penunjuk perasaan yang menyerbu Istana Presiden Sri Lanka Gotabaya Rajapaksa pada Sabtu akui terkejut dengan penemuan sejumlah besar wang.

Dakwaan ini membuatkan orang ramai mempersoal dari mana datangnya duit sebanyak itu ditengah-tengah krisis ekonomi yang melanda negara terbabit.

Menurut akhbar harian Sri Lanka, NDTV, dilaporkan wang yang diperoleh penunjuk perasaan telah diserahkan kepada unit keselamatan.

Beberapa video yang tersebar di media sosial menunjukkan ribuan penunjuk perasaan menyerbu Istana Rajapaksa di Colombo, memaksanya melarikan diri ke lokasi yang tidak diketahui.

Penunjuk perasaan memecah masuk ke dalam istana, merobohkan penghadang polis, berenang di kolam renang dan menggeledah dapur dan rumah.

Dalam satu video di media sosial, penunjuk perasaan boleh dilihat mengira wang kertas yang mereka dakwa ditemui di istana presiden.

Pihak berkuasa Sri Lanka berkata keadaan itu hanya dapat diketahui selepas mereka menyiasatnya dan menemui fakta yang berkaitan.

Ketua Staf Pertahanan (CDS) Jeneral Shavendra Silva menggesa semua rakyat memberi sokongan kepada angkatan tentera dan polis bagi mengekalkan keamanan di Sri Lanka.

Sementara itu, Menteri Pelancongan dan Tanah Sri Lanka Harin Fernando dan Menteri Tenaga Manusia dan Pekerjaan Asing Manusha Nanayakkara berkata mereka telah memutuskan untuk berundur secepat mungkin.

Penunjuk perasaan juga memecah masuk ke dalam rumah persendirian Perdana Menteri Sri Lanka Ranil Wickremesinghe dan membakarnya.

Beberapa wartawan turut diserang oleh pasukan keselamatan selepas lebih ramai penunjuk perasaan berkumpul di kawasan itu, lapor Daily Mirror.

Polis menggunakan meriam air dan gas pemedih mata untuk menghentikan penunjuk perasaan yang marah.

Sementara itu, Jabatan Bomba Majlis Bandaraya Colombo (CMC) berkata mereka dimaklumkan bahawa kediaman peribadi Wickremesinghe di Colombo telah dibakar dan pasukannya tidak dapat sampai ke tempat kejadian akibat rusuhan.

Wickremesinghe, yang dilantik sebagai Perdana Menteri pada Mei, telah mengumumkan akan berundur bagi memastikan kesinambungan kerajaan dan keselamatan semua rakyat.

Sebaliknya, Gotabaya Rajapaksa juga bersetuju melepaskan jawatannya.

Krisis ekonomi di Sri Lanka: Diesel habis, elektrik kena catu dan darurat dikuatkuasakan. Rujuk pautan di bawah untuk membaca.

Krisis Ekonomi Di Sri Lanka: Diesel Habis, Elektrik Kena Catu Dan Darurat Dikuatkuasakan


Sri Lanka Rancang Larang Pemakaian Burqa Dan Tutup 1,000 Sekolah Agama Islam

Kerajaan Sri Lanka mengeluarkan kenyataan bahawa mereka merancang untuk melaksanakan perintah larangan pemakaian tudung burqa (tudung menutup wajah namun terbuka pada bahagian mata) dan menutup lebih daripada 1,000 buah sekolah aliran agama Islam, lapor Al-Jazeera.

Komuniti Islam merupakan kaum minoriti di Sri Lanka dan keputusan ini bakal menekan lagi rakyat yang beragama Islam di sana.

Difahamkan, surat pelaksanaan undang-undang melarang pemakaian burqa kepada wanita Islam di Sri Lanka telah ditandatangani oleh Menteri Keselamatan Awam, Sarath Weerasekera atas alasan demi menjaga keselamatan negara berikutan agama Islam yang sering dianggap sebagai agama terrorist atau pengganas.

Sri Lanka to ban the Burqa and shut more than a thousand Islamic schools, says nobody can open a school and teach whatever they want to the kids.

Minister, Sarath Weerasekera argues that Burqa is a sign of radicalisation that came about recently and is a serious security threat.

— Sonam Mahajan (@AsYouNotWish) March 13, 2021

Menurut Weerasekera lagi, kerajaan Sri Lanka juga merancang untuk menutup lebih daripada 1,000 buah sekolah aliran agama Islam seperti madrasah dan sekolah pondok yang dikatakan bercanggah dengan dasar pendidikan kebangsaan yang diamalkan di negara itu.

Untuk rekod, isu Islamophobia di Sri Lanka ini sudah sekian lama ‘menebal’ sejak 2019 selepas berlakunya peristiwa berdarah pengeboman gereja dan hotel oleh kumpulan militan. Insiden tersebut telah menyebabkan lebih daripada 250 orang terkorban. Disebabkan kes tersebut, pemakaian burqa dalam kalangan wanita Islam di Sri Lanka ditangguhkan untuk sementara waktu.

Tidak cukup itu, sejak tiba pandemik COVID-19, negara Sri Lanka sekali lagi menjadi perbualan kontroversi apabila kerajaan negara itu mewajibkan jenazah umat Islam yang terkena COVID-19 dikebumikan dengan cara membakar mayat seperti diamalkan oleh agama Buddha. Lantaran itu, perintah tersebut dibatalkan pada awal tahun ini selepas dikritik oleh kerajaan Amerika Syarikat dan kumpulan hak asasi manusia antarabangsa.

Sri Lanka sebelum ini memaksa perintah bakar jenazah bagi umat Islam yang terkena COVID-19. Baca lagi pada pautan di bawah.

Kerajaan Sri Lanka Paksa Bakar Jenazah Umat Islam Yang Meninggal Dunia Akibat COVID-19

Pertama Kali Berbekam, Foto The Rock Ini Cetus Perbalahan ‘Islamophobia’ Di Kalangan Netizen


Apa Itu SRS Dalam Sistem Keselamatan Kenderaan Anda

Pernah tengok perkataan SRS di steering kereta anda dan di dashboard? Bagi sesiapa yang memiliki kereta yang mempunyai sistem beg udara (airbag), maka mereka pasti akan melihat tulisan SRS ini. Apakah maksud SRS sebenarnya?

SRS adalah singkatan kepada “Secondary/Supplemental Restrain System” yang bermaksud sistem sokongan kedua atau sekunder kepada tali pinggang keledar jika berlaku kemalangan.

Tali pinggang keledar adalah merupakan sistem utama perlindungan kepada pemandu untuk mengurangkan impak kemalangan. Dengan erti kata lain, adanya SRS airbag ini ciri-ciri keselamatan dalam pemanduan kereta dapat dipertingkatkan.

Selain daripada airbag, head rest juga diklasifikasi sebagai “restrain system” dan bukannya untuk rest atau menyandarkan kepala mahupun untuk tidur semasa memandu. Ia direka khas untuk menjadi sistem sokongan mengurangkan impak kemalangan.

Di sini ada sedikit data/fakta mengenai kematian yang disebabkan oleh impak kemalangan. Berdasarkan data ini, sesetengah pengeluar kereta menjadikan “basis” untuk mereka meningkatkan sistem keselamatan kereta.

SRS airbag akan diaktifkan secara automatik apabila berlaku kemalangan. Bagi sesetengah sistem ini pada kenderaan telah diprogramkan dengan sistem tali pinggang keledar. Apabila berlaku kemalangan, seat belt akan diketatkan pada masa yang sama SRS air bag diaktifkan.

Tapi bukan semua jenis kemalangan akan membuatkan SRS airbag diaktifkan. Ia bergantung kepada standard yang telah ditetapkan oleh pengeluar kereta atau pengeluar airbag itu sendiri, kelajuan kereta dan impak kemalangan.

Tahukah anda berapa kelajuan SRS airbag apabila diaktifkan untuk mengembang sepenuhnya? Mengikut Toyota, kelajuannya mencecah 100km/j sehingga 300km/j. Pun begitu, ianya selamat dan menjadi perlindungan terbaik kepada pemandu apabila berlaku kemalangan.

Oh ya! Kenapa kadang-kadang kita dengar ada pemandu yang patah tangan apabila SRS air bag diaktifkan? Salah satu sebab adalah cara memegang steering yang tidak betul dan menjadi penghalang kepada SRS air bag apabila diaktifkan seterusnya memberi impak yang tidak baik kepada tangan pemandu.

Jika lampu isyarat SRS menyala, baik anda segera ke bengkel supaya anda dalam keadaan yang lebih selamat. Walaupun kereta anda masih boleh bergerak, namun kebolehan sistem air bag anda diragui dan boleh menjejaskan keselamatan anda. Kita tidak mahu perkara yang tidak baik berlaku semasa kita memandu.

Pendek kata, demi keselamatan anda dan orang tersayang, pakai tali pinggang keledar, guna kereta yang mempunyi ciri-ciri keselamatan yang baik dan jadi pemandu yang berhemah.


Restoran Di SS15 Subang Jaya Ini Untuk Peminat Indomie Sejati

Sebut sahaja Indomie pasti ramai yang akan terliur. Kalau pesan Indomie di mamak, pasti akan dihidangkan bersama telur mata goyang yang akan menambahkan lagi kesedapan Indomie ini. Lagi-lagi kalau telur kuning itu pecah dan sebati dengan Indomie anda.

Restoran yang pakar dalam menghasilkan Indomie awesome di Sungai Besi, IndoBowl nampaknya telah membuka cawangan baharu di SS15. Makin dekatlah peminat Indomie sekitar Subang Jaya, Petaling Jaya dan Shah Alam untuk merasa kesedapan menu di IndoBowl selepas ini.

Are you ready peeps! We’re conquering the Subang Jaya SS15 in two more days! #indobowl #indobowlcafe #mumbojumbo #brunch

A post shared by IndoBowl (@indobowlcafe) on Dec 3, 2017 at 4:58am PST

Menu Indomie di Indobowl bukan biasa-biasa kerana setiap makanannya memang sedap belaka. Kami sendiri pernah makan di sini dan memang terbaik! Recommended menu di sini semestinya Indomie Iga Bakar. Daging bakar yang dihidang ini memang sedap, lembut dan apabila dimakan pula dengan sambal yang diberi bersama, memang nikmat dunia. Tak sama dengan Indomie kosong yang ada di kedai mamak.

Sebenarnya bukan hanya Indomie sahaja yang ada di sini. Ada juga menu nasi jika anda tidak mahu makan mee. Kalau anda ada rakan, jangan lupa untuk pesan signature dish mereka, IndoBowl Indomie Mumbo Jumbo.

Hey peeps 🤓 Feeling bored with your ordinary indomie? How about having something a little different for dinner/supper today? Juicy and tender beef and lamb, fresh and sweet seafood, and the Indonesian style of satay 😋 Well it that sounds as good to you as it does to us. Come and try it out at @indobowlcafe available daily till stock last! 11am to 10pm #indobowl #indomie #mumbojumbo #indobowlcafe

A post shared by IndoBowl (@indobowlcafe) on Nov 8, 2017 at 12:32am PST

Cawangan ini sudah pun dibuka dan apa tunggu lagi, tag dan ajak penggemar Indomie Untuk cuba makan di sini!

IndoBowl SS15 Subang Jaya
Alamat: 66 Jalan SS15/4c, SS15, 47500, Subang Jaya


Akibat ‘Pandang Rendah’ Pelanggan, Lihat Cara Lelaki Ini Tegur Staf Louis Vuitton

Rasanya ramai yang mengenali dan mengikuti perkembangan hidup penulis Ismail Ariffin (Lepat). Dalam satu perkongian video yang dikongsinya di laman Facebook, beliau dilihat merakam seorang lelaki yang sedang menggunting beg kecil berjenama Louis Vuitton.

Lelaki yang dirakam Lepat sebenarnya adalah rakannya, Zainal Abidin Awang. Menjadi tanda tanya apa yang menyebabkan rakannya itu sangat marah dengan staf di butik Louis Vuitton.

Menerusi komen yang ditulis oleh Zainal dalam video berkenaan, beliau sangat kecewa kerana tidak dilayan dengan baik oleh staf di butik Louis Vuitton. Walaupun Lepat berambut panjang dan beliau pula sekadar berselipar, staf butik berkenaan sepatutnya melayan semua pelanggan sama rata tanpa diskriminasi.

Zainal turut menulis tujuan mereka ke butik berkenaan adalah untuk membuat tag nama untuk beg yang dibelinya 3 hari lepas. Selepas permintaan untuk menulis nama ditolak, beliau meminta gunting dan menggunting beg dibelinya di depan mata staf berkenaan.

Mungkin bagi Zainal, ini adalah pengajaran untuk semua supaya tidak pandang ‘hina’ pelanggan dan melayan setiap pelanggan sama rata. Adakah anda pernah melalui perkara seperti ini di butik mewah atau mana-mana butik di Malaysia?

P/S: Beg yang digalas Zainal dalam video ini pula adalah beg duffle edisi khas Louis Vuitton x Takashi Murakami yang bernilai sekitar USSD7,159 (~RM21,120) di eBay.


SSD 15TB Daripada Samsung Ini Mula Dijual Dengan Harga Mencecah RM40,000

Sanggupkah anda melabur untuk sebuah SSD bersaiz besar dengan harga yang diumumkan? Mendengar harga sahaja sudah buat kami surrender. Samsung pada Mac yang lalu mengumumkan syarikat mereka bakal mengeluarkan sebuah SSD dengan saiz terbesar. Dan pada hari ini SSD 15 TB daripada Samsung ini mula dijual dengan harga sekitar $10,000 (~RM40,316)

Apa yang menyebabkan SSD lebih mahal berbanding Hard disk biasa adalah kepantasannya. Bukan sahaja dari segi transfer rate, malah dari saat anda on komputer lagi. Sangat berbeza.

Disamping saiz yang besar, SSD daripada Samsung ini hadir dengan transfer rate yang sangat pantas iaitu 12GB/s.  Bayangkan, anda hanya perlukan 5 saat untuk memindahkan data bersaiz 60GB. Sokongan perlindungan data juga disediakan bagi memastikan segala data dapat disimpan dengan rapi tanpa sebarang masalah.

Samsung juga mensasarkan penjualan SSD ini kepada industri-industri dimana penggunaan storan yang besar amat diperlukan. Buat anda yang berminat untuk mencuba sendiri kelajuan menggunakan SSD, Samsung juga menawarkan saiz SSD yang lebih rendah dan tidak terlalu mahal harganya bermula dari 480GB. Sesuai buat pengguna laptop dan PC. Kata orang, once you go SSD, you’ll never go back.


Miliki Lesen SSM Faktor Permohonan BR1M Ditolak

Sekarang ini sedang kecoh benar berkenaan permohonan BR1M ditolak jika pemohon didapati memiliki lesen lesen Suruhanjaya Syarikat Malaysia (SSM). Menurut Ahli Parlimen Kuala Selangor, Datuk Seri Dr Irmohizam Ibrahim, ramai dikalangan pemohon terutama golongan belia menjalankan perniagaan kecil-kecilan dengan meraih keuntungan sedikit, selain daripada yang baru memulakan perniagaan secara dalam talian.

Jelasnya lagi, ada juga antara mereka mereka memiliki lesen SSM semata-mata untuk menjalankan perniagaan di bazar Ramadan untuk setahun sekali. Oleh itu, Kementerian Kewangan (MOF) dan Kementerian Perdagangan Dalam Negeri, Koperasi dan Kepenggunaan (KPDNKK) diminta untuk menilai semula tahap perniagaan yang dijalankan serta pendapatan.

Beliau turut berkata, pemohon BR1M yang memiliki lesen SSM perlu bekerjasama dengan membuat pengesahan dan rayuan secara telus serta profesional.

Dalam satu laporan yang lain, Lembaga Hasil Dalam Negeri (LHDN) memberitahu pihak mereka memerlukan dokumen dari pemohon BR1M yang mengesahkan pendapatan mereka sebagai bukti ia menepati syarat iaitu berpendapatan bulanan RM4000,00 ke bawah.

Manakala untuk pemohon yang tidak mempunyai slip gaji, sebaliknya boleh mengemukakan buku atau penyata kewangan untuk berbuat demikian.

Menteri Kewangan II, Datuk Seri Johari Abdul Ghani berkata “Kerajaan tidak akan salurkan bantuan BR1M kepada golongan yang kita tidak tahu berapa pendapatannya. Ada segelintir pihak mendakwa penerima BR1M berpendapatan RM7,000 hingga RM10,000, ini yang kita tak mahu berlaku”.

Selain itu, pihaknya turut memberi jaminan kepada pemohon yang memenuhi kriteria pasti akan mendapat bantuan dari kerajaan itu. Pemohon BR1M yang gagal menerima bantuan boleh mengemukakan rayuan di semua Cawangan LHDN mulai 3 April hingga 31 Mei tahun ini.